title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jemenda r-Regolament ta’ Implimentazzjoni tal-Kummissjoni (UE) Nru 2016/6 li jimponi kundizzjonijiet speċjali li jirregolaw l-importazzjoni tal-għalf u l-ikel li joriġinaw jew li ġejjin mill-Ġappun, wara l-aċċident fl-impjant nukleari ta' Fukushima

text:
               REGOLAMENT TA’ IMPLIMENTAZZJONI TAL-KUMMISSJONI (UE) .../...

               ta’ 10.11.2017

               li jemenda r-Regolament ta’ Implimentazzjoni tal-Kummissjoni (UE) Nru 2016/6 li jimponi kundizzjonijiet speċjali li jirregolaw l-importazzjoni tal-għalf u l-ikel li joriġinaw jew li ġejjin mill-Ġappun, wara l-aċċident fl-impjant nukleari ta' Fukushima

               (Test b'rilevanza għaż-ŻEE)

               IL-KUMMISSJONI EWROPEA,

               Wara li kkunsidrat it-Trattat dwar il-Funzjonament tal-Unjoni Ewropea,

               Wara li kkunsidrat ir-Regolament (KE) Nru 178/2002 tal-Parlament Ewropew u tal-Kunsill tat-28 ta' Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà ta' l-ikel
                  1
               , u b’mod partikolari l-Artikolu 53(1)(b)(ii) tiegħu,

               Billi:

               (1)L-Artikolu 53 tar-Regolament (KE) Nru 178/2002 jipprevedi l-possibbiltà li jiġu adottati miżuri ta' emerġenza tal-Unjoni xierqa għall-ikel u għall-għalf importati minn pajjiż terz biex jitħarsu s-saħħa pubblika, is-saħħa tal-annimali jew l-ambjent, u dan meta r-riskju ma jkunx jista' jiġi kkontrollat b'mod sodisfaċenti permezz ta' miżuri li jittieħdu mill-Istati Membri individwalment.

               (2)Wara l-inċident fl-impjant nukleari ta' Fukushima fil-11 ta' Marzu 2011, il-Kummissjoni ġiet infurmata li l-livelli ta' radjonuklidi f'ċerti prodotti tal-ikel li joriġinaw mill-Ġappun qabżu l-livelli ta' azzjoni fl-ikel applikabbli fil-Ġappun. Kontaminazzjoni bħal din tista’ tkun ta' theddida għas-saħħa pubblika u tal-annimali fl-Unjoni u għalhekk ġie adottat ir-Regolament ta’ Implimentazzjoni tal-Kummissjoni (UE) Nru 297/2011
                  2
               . Dak ir-Regolament ġie sostitwit bir-Regolament ta' Implimentazzjoni tal-Kummissjoni (UE) Nru 961/2011
                  3
               , li wara ġie sostitwit bir-Regolament ta' Implimentazzjoni tal-Kummissjoni (UE) Nru 284/2012
                  4
               . Dan tal-aħħar ġie sostitwit bir-Regolament ta’ Implimentazzjoni tal-Kummissjoni (UE) Nru 996/2012
                  5
               , li wara ġie sostitwit bir-Regolament ta’ Implimentazzjoni tal-Kummissjoni (UE) Nru 322/2014
                  6
               , li mbagħad ġie sostitwit bir-Regolament ta’ Implimentazzjoni tal-Kummissjoni (UE) 2016/6
                  7
               .

               (3)Billi r-Regolament ta’ Implimentazzjoni (UE) Nru 2016/6 jistipula li l-miżuri previsti fih għandhom jiġu riveduti sat-30 ta' Ġunju 2016, u biex jitqies l-iżvilupp ulterjuri tas-sitwazzjoni u d-dejta ta' okkorrenza għall-2015 u għall-2016 dwar ir-radjuattività fl-għalf u fl-ikel, huwa xieraq li r-Regolament ta' Implimentazzjoni (UE) Nru 2016/6 jiġi emendat.

               (4)Ir-Regolament tal-Kunsill (Euratom) 2016/52
                  8
                iħassar ir-Regolament tal-Kunsill (Euratom) Nru 3954/87
                  9
                u r-Regolament tal-Kummissjoni (Euratom) Nru 770/90
                  10
                u għalhekk huwa xieraq li jiġu emendati r-referenzi għal dawn ir-Regolamenti kif xieraq.

               (5)Il-miżuri eżistenti ġew riveduti filwaqt li tqieset aktar minn 132 000 dejta ta’ okkorrenza dwar ir-radjuattività fl-għalf u fi prodotti alimentari għajr iċ-ċanga u aktar minn 527 000 dejta ta' okkorrenza dwar ir-radjuattività fiċ-ċanga, provduti mill-awtoritajiet Ġappuniżi, b'rabta mal-ħames u mas-sitt staġun ta' tkabbir (Jannar 2015 sa Diċembru 2016) wara l-inċident.

               (6)Id-dejta ppreżentata mill-awtoritajiet Ġappuniżi tipprovdi evidenza li ma ġie osservat l-ebda qbiż tal-livelli massimi ta’ radjuattività f’għalf u f’ikel li joriġina minn Akita matul il-ħames u s-sitt staġun ta’ tkabbir wara l-inċident u ma għadux neċessarju li jkun meħtieġ li jittieħdu kampjuni u li ssir analiżi tal-għalf u tal-ikel alimentari li joriġinaw fil-prefetturi ta’ Akita fir-rigward tal-preżenza ta’ radjuattività qabel l-esportazzjoni lejn l-Unjoni.

               (7)Għal prodotti tal-għalf u tal-ikel alimentari li joriġinaw fil-prefettura ta’ Fukushima, filwaqt li tiġi kkunsidrata d-dejta ta’ okkorrenza pprovduta mill-awtoritajiet Ġappuniżi għas-snin 2014, 2015 u 2016, huwa xieraq li jitneħħa r-rekwiżit ta’ kampjunar u analiżi qabel l-esportazzjoni lejn l-Unjoni għar-ross u prodotti derivati minnu. Għal għalf u prodotti alimentari oħra li joriġinaw f'dik il-prefettura, huwa xieraq li jinżamm ir-rekwiżit ta' kampjunar u analiżi qabel l-esportazzjoni lejn l-Unjoni.

               (8)Fir-rigward tal-prefetturi ta' Gunma, Ibaraki, Tochigi, Iwate u Chiba, bħalissa huwa meħtieġ li jittieħdu kampjuni u jiġu analizzati l-faqqiegħ, il-ħut u l-prodotti tas-sajd u ċerti pjanti selvaġġi li jittieklu u l-prodotti pproċessati u derivati minnhom, qabel ma dawn jiġu impurtati lejn l-Unjoni. Id-dejta tal-okkorrenza tal-ħames u s-sitt staġun tat-tkabbir tipprovdi evidenza li għal xi wħud minn dawk il-prodotti bażiċi tal-għalf u tal-ikel li joriġinaw minn ċerti prefetturi, huwa xieraq li ma jkunux meħtieġa l-kampjunar u l-analiżi, qabel ma jiġu esportati lejn l-Unjoni.

               (9)Fir-rigward tal-prefetturi ta' Akita, Yamagata u Nagano, bħalissa huwa meħtieġ li jittieħdu kampjuni u jiġu analizzati l-faqqiegħ u ċerti pjanti selvaġġi li jittieklu u l-prodotti pproċessati u derivati minnhom, qabel ma dawn jiġu impurtati lejn l-Unjoni. Id-dejta tal-okkorrenza tal-ħames u tas-sitt staġun tat-tkabbir tipprovdi evidenza li ma għadux meħtieġ li jittieħdu l-kampjuni u li ssir analiżi tal-ikel u tal-għalf li joriġinaw fil-prefettura ta’ Akita u huwa xieraq li t-teħid ta’ kampjuni u l-analiżi ma jkunux meħtieġa aktar qabel l-esportazzjoni lejn l-Unjoni ta’ ċerti pjanti selvaġġi li jittieklu, mill-prefetturi ta’ Yamagata u Nagano.

               (10)Id-dejta tal-okkorrenza tal-ħames u tas-sitt staġun ta’ tkabbir tipprovdi evidenza li huwa xieraq li jinżamm ir-rekwiżit ta' kampjunar u analiżi qabel l-esportazzjoni lejn l-Unjoni għall-faqqiegħ li joriġina mill-prefetturi ta' Shizuoka, Yamanashi u Niigata.

               (11)Filwaqt li titqies id-dejta tal-okkorrenza tal-ħames u tas-sitt staġun tat-tkabbir, huwa xieraq li jiġu strutturati d-dispożizzjonijiet tar-Regolament ta’ Implimentazzjoni (UE) 2016/6 b’mod li jinġabru flimkien il-prefetturi li għalihom jibqa' l-obbligu tal-kampjunar u tal-analiżi qabel l-esportazzjoni fl-Unjoni tal-istess tip ta’għalf u prodotti alimentari.

               (12)Il-kontrolli mwettqa waqt l-importazzjoni juru li l-kundizzjonijiet speċjali stipulati mil-liġi tal-Unjoni huma implimentati sew mill-awtoritajiet Ġappuniżi u ma nstab ebda nuqqas ta' konformità għal aktar minn ħames snin. Għalhekk, huwa xieraq li tinżamm frekwenza baxxa ta’ kontrolli waqt l-importazzjoni.

               (13)Huwa xieraq li tiġi prevista reviżjoni tad-dispożizzjonijiet ta' dan ir-Regolament ta’ Implimentazzjoni (UE) Nru 2016/6 meta r-riżultati tal-kampjunar u tal-analiżi dwar il-preżenza ta' radjuattività tal-ikel u tal-għalf tas-seba' u tat-tmien staġuni ta' tkabbir (2017 u 2018) wara l-aċċident ikunu disponibbli, jiġifieri sat-30 ta' Ġunju 2019.

               (14)Għaldaqstant, jenħtieġ li r-Regolament ta' Implimentazzjoni (UE) Nru 2016/6 jiġi emendat skont dan.

               (15)Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

               Artikolu 1

               Ir-Regolament ta' Implimentazzjoni (UE) Nru 2016/6 huwa emendat kif ġej:

               (1)Fl-Artikolu 1, il-frażi ta' introduzzjoni tinbidel b'dan li ġej:

               “Dan ir-Regolament għandu japplika għall-għalf u l-ikel, inkluż ikel ta' importanza minuri skont it-tifsira tal-Artikolu 1 tar-Regolament tal-Kunsill (Euratom) Nru 2016/52 (*) (“il-prodotti”) li joriġinaw jew li ġejjin mill-Ġappun, bl-esklużjoni ta':

               ____________________________

               (*)ĠU L 13, 20.1.2016, p. 2”.

               (2)L-Artikolu 5 huwa emendat kif ġej:

               (a)Il-paragrafu (1) jinbidel b’dan li ġej:

               “1.Kull kunsinna tal-għalf u tal-prodotti alimentari msemmija u li jaqgħu taħt il-kodiċijiet NM msemmija fl-Anness II u tal-għalf kompost u tal-prodotti alimentari li jkun fiha aktar minn 50 % tat-tali għalf u prodotti alimentari li joriġinaw jew li ġejjin mill-Ġappun, għandha tkun akkumpanjata minn dikjarazzjoni valida oriġinali mfassla u ffirmata skont l-Artikolu 6”;

               (b)Il-paragrafu (3)(c) jinbidel b’dan li ġej:

               “(c)il-prodott huwa kkunsinnat iżda ma joriġinax minn xi waħda mill-prefetturi elenkati fl-Anness II, li għalihom huwa meħtieġ il-kampjunar u l-analiżi ta' dan il-prodott u li ma jkunx ġie espost għal radjuattività matul it-tranżitu u l-proċessar; jew”

               (c)il-paragrafu (4) jinbidel b’dan li ġej:

               “4.Ħut u prodotti tas-sajd imsemmija fl-Anness II li nqabdu jew inħasdu fl-ibħra tal-kosta tal-prefetturi ta' Fukushima, Gunma, Tochigi, Miyagi, Ibaraki, Chiba jew Iwate għandhom ikunu akkumpanjati mid-dikjarazzjoni msemmija fil-paragrafu 1 u minn rapport analitiku li jkun fih ir-riżultati tal-kampjunar u tal-analiżi, irrispettivament minn fejn jiġu żbarkati dawn il-prodotti.”

               (3)L-Artikolu 14 jinbidel b’dan li ġej:

               “Artikolu 14
                  Rieżami

               Dan ir-Regolament għandu jiġi rieżaminat qabel it-30 ta' Ġunju 2019.”

               (4)L-Anness I jinbidel bit-test stipulat fl-Anness I ta’ dan ir-Regolament;

               (5)L-Anness II jinbidel mit-test stipulat fl-Anness II ta’ dan ir-Regolament.

               (6)L-Anness III jinbidel bit-test stipulat fl-Anness III ta' dan ir-Regolament.

               Artikolu 2
                  Dispożizzjoni tranżizzjonali

               Il-kunsinni tal-għalf u tal-prodotti alimentari li jaqgħu fil-kamp ta' applikazzjoni tar-Regolament (UE) 2016/6 li telqu mill-Ġappun qabel id-dħul fis-seħħ ta’ dan ir-Regolament jistgħu jiġu importati fl-Unjoni skont il-kundizzjonijiet stipulati bir-Regolament ta’ Implimentazzjoni (UE) 2016/6 qabel l-emenda tiegħu b’dan ir-Regolament.

               Artikolu 3
                  Dħul fis-seħħ

               Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

               Dan ir-Regolament għandu jorbot fl-intier tiegħu u japplika direttament fl-Istati Membri kollha.

               Magħmul fi Brussell, 10.11.2017

                     Għall-Kummissjoni

                     Il-President
                     Jean-Claude JUNCKER

                     (1)
                  ĠU L 31, 1.2.2002, p. 1.

                     (2)
                  Ir-Regolament ta’ Implimentazzjoni tal-Kummissjoni (UE) Nru 297/2011 tal-25 ta’ Marzu 2011 li jimponi kundizzjonijiet speċjali dwar l-importazzjoni ta’ għalf u ikel li joriġina jew ġej mill-Ġappun wara l-aċċident fl-impjant nukleari ta’ Fukushima (ĠU L 80, 26.3.2011, p. 5).

                     (3)
                  Ir-Regolament ta’ Implimentazzjoni tal-Kummissjoni (UE) Nru 961/2011 tas-27 ta' Settembru 2011 li jimponi kundizzjonijiet speċjali li jirregolaw l-importazzjoni ta’ għalf u ikel li joriġina jew li ġej mill-Ġappun wara l-aċċident fl-impjant nukleari ta’ Fukushima u li jħassar ir-Regolament (UE) Nru 297/2011.
                     (ĠU L 252, 28.9.2011, p. 10).

                     (4)
                  Ir-Regolament ta’ Implimentazzjoni tal-Kummissjoni (UE) Nru 284/2012 tad-29 ta’ Marzu 2012 li jimponi kundizzjonijiet speċjali li jirregolaw l-importazzjoni tal-għalf u l-ikel li joriġina jew li ġej mill-Ġappun wara l-aċċident fl-impjant nukleari ta’ Fukushima u li jħassar ir-Regolament ta’ Implimentazzjoni (UE) Nru 961/2011 (ĠU L 92, 30.3.2012, p. 16).

                     (5)
                  Ir-Regolament ta’ Implimentazzjoni tal-Kummissjoni (UE) Nru 996/2012 tas-26 ta’ Ottubru 2012 li jimponi kundizzjonijiet speċjali li jirregolaw l-importazzjoni tal-għalf u l-ikel li joriġina jew li ġej mill-Ġappun wara l-aċċident fl-impjant nukleari ta’ Fukushima u li jħassar ir-Regolament ta' Implimentazzjoni (UE) Nru 284/2012 (ĠU L 299, 27.10.2012, p. 31).

                     (6)
                  Ir-Regolament ta’ Implimentazzjoni tal-Kummissjoni (UE) Nru 322/2014 tat-28 ta’ Marzu 2014 li jimponi kundizzjonijiet speċjali dwar l-importazzjoni ta’ għalf u ikel li joriġina jew ġej mill-Ġappun wara l-aċċident fl-impjant nukleari ta’ Fukushima (ĠU L 95, 29.3.2014, p. 1).

                     (7)
                  Ir-Regolament ta' Implimentazzjoni tal-Kummissjoni (UE) 2016/6 tal-5 ta' Jannar 2016 li jimponi kundizzjonijiet speċjali li jirregolaw l-importazzjoni tal-għalf u l-ikel li joriġinaw jew li ġejjin mill-Ġappun, wara l-aċċident fl-impjant nukleari ta' Fukushima u li jħassar ir-Regolament ta' Implimentazzjoni (UE) Nru 322/2014
                     (ĠU L 3, 6.1.2016, p. 5).

                     (8)
                  Ir-Regolament tal-Kunsill (Euratom) 2016/52 tal-15 ta' Jannar 2016 li jistabbilixxi l-livelli massimi permissibbli ta' kontaminazzjoni radjuattiva ta' ikel u għalf wara inċident nukleari jew kwalunkwe każ ieħor ta' emerġenza radjoloġika, u li jħassar ir-Regolament tal-Kunsill (Euratom) Nru 3954/87 u r-Regolament tal-Kummissjoni (Euratom) Nru 944/89 u (Euratom) Nru 770/990 (ĠU L 13, 20.1.2016, p. 2).

                     (9)
                  Ir-Regolament tal-Kunsill (Euratom) Nru 3954/87 tat-22 ta' Diċembru 1987 li jistabbilixxi livelli massimi permissibbli ta’ kontaminazzjoni radjoattiva ta’ ikel u għalf wara aċċident nukleari jew f’kull każ ieħor ta’ emerġenza radjoloġika (ĠU L 371, 30.12.1987, p. 11).

                     (10)
                  Ir-Regolament tal-Kummissjoni (Euratom) Nru 770/90 tad-29 ta' Marzu 1990 li jistabbilixxi l-livelli massimi permessi ta' kontaminazzjoni radjoattiva f'għalf wara inċident nukleari jew f'xi każ ieħor ta' emerġenza radjoloġika (ĠU L 83, 30.3.1990, p. 78)

    ---documentbreak---

               MT

               ANNESS

               ANNESS I

               L-Anness I tar-Regolament (UE) 2016/6 jinbidel b'dan li ġej:

               “ANNESS I

               Livelli massimi għall-ikel 1 (Bq/kg) kif stipulat fil-leġiżlazzjoni Ġappuniża

                        Ikel għat-trabi u tfal żgħar

                        Ħalib u xarbiet abbażi tal-ħalib

                        Ilma minerali u xarbiet simili u te magħmul minn weraq mhux iffermentat

                        Ikel ieħor

                        Total ta' ċesju134 u ċesju137

                        502

                        502

                        102

                        1002

               (1)Għal prodotti mnixxfin li huma maħsuba biex jiġu kkunsmati fi stat rikostitwit, il-livell massimu japplika għall-prodott rikostitwit lest għall-konsum.

               Għall-faqqiegħ imnixxef japplika fattur ta' rikostruzzjoni ta' 5.

               Għat-te, japplika l-livell massimu għall-infużjoni magħmula minn weraq tat-te mhux iffermentat. Il-fattur tal-ipproċessar għat-te mnixxef huwa ta' 50, u għaldaqstant il-livell massimu ta' 500 Bq/kg fuq weraq tat-te mnixxef jiżgura li l-livell fit-te msajjar ma jaqbiżx il-livell massimu ta' 10 Bq/kg.

               (2)Sabiex tiġi żgurata l-konsistenza mal-livelli massimi applikati bħalissa fil-Ġappun, dawn il-valuri jissostitwixxu provviżorjament il-valuri stabbiliti fir-Regolament (Euratom) Nru 2016/52.

               Livelli massimi għall-għalf 1  (Bq/kg) kif stipulat fil-leġiżlazzjoni Ġappuniża

                        Għalf maħsub għall-bhejjem tal-ifrat u għaż-żwiemel

                        Għalf maħsub għall-ħnieżer

                        Għalf maħsub għat-tjur

                        Għalf għall-ħut 3

                        Total ta' ċesju134 u ċesju137

                        1002

                        802

                        1602

                        402

               (1)Il-livell massimu huwa relattiv għall-għalf b'kontenut ta' umdità ta' 12 %.

               (2)Sabiex tiġi żgurata l-konsistenza mal-livelli massimi applikati bħalissa fil-Ġappun, dawn il-valuri jissostitwixxu provviżorjament il-valuri stabbiliti fir-Regolament (Euratom) Nru 2016/52.

               (3)Bl-eċċezzjoni ta' għalf għall-ħut ornamentali.”

               ANNESS II

               L-Anness II tar-Regolament (UE) 2016/6 huwa sostitwit b'dan li ġej:

               “ANNESS II

               Għalf u ikel li qabel jiġu esportati lejn l-Unjoni jeħtieġu li jitteħdulhom kampjuni u jiġu analizzati għall-preżenza taċ-ċesju-134 u ċ-ċesju-137

               (a)prodotti li joriġinaw fil-prefettura ta’ Fukushima:

               –faqqiegħ u prodotti derivati minnu li jaqgħu taħt il-kodiċijiet NM 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, 0712 39 00, 2003 10, 2003 90 u ex 2005 99 80;

               –ħut u prodotti tas-sajd li jaqgħu taħt il-kodiċijiet NM 0302, 0303, 0304, 0305, 0308, 1504 10, 1504 20, 1604 bl-eċċezzjoni ta’:

               −
                      aċċola Ġappuniża (Seriola quinqueradiata) u aċċola ta’ denbha isfar (Seriola spp.) li jaqgħu taħt il-kodiċijiet NM ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 u ex 1604 20 90;

               −
                     aċċola (Seriola dumerili)li taqa’ taħt il-kodiċijiet NM ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 and ex 1604 20 90;

               −
                     awrata Ġappuniża (Pagrus major) li taqa’ taħt il-kodiċijiet NM 0302 85 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 u ex 1604 20 90;

               −
                      trevall abjad (Pseudocaranx dentex) li jaqa’ taħt il-kodiċijiet NM li jaqgħu fi ħdan il-kodiċi NM ex 0302 49 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 u ex 1604 20 90;

               −
                     tonna (Thunnus orientalis)  li taqa’ taħt il-kodiċijiet NM ex 0302 35, ex 0303 45, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 u ex 1604 20 90;

               −
                     kavall għajnejh kbar (Scomber japonicus)  li jaqa’ taħt il-kodiċijiet NM ex 0302 44 00, ex 0303 54 10, ex 0304 49 90, ex 0304 59 90, ex 0304 89 49, ex 0304 99 99, ex 0305 10 00, ex 0305 20 00, ex 0305 39 90, ex 0305 49 30, ex 0305 54 90, ex 0305 69 80, ex 0305 72 00, ex 0305 79 00, ex 1504 10, ex 1504 20, 1604 15 u ex 1604 20 50;

               –fażola tas-sojja u prodotti derivati minnha li jaqgħu taħt il-kodiċijiet NM 1201 90 00, 1208 10 00 u 1507;

               –butterbur ġgant jew butterbur Ġappuniż (fuki) (Petasites japonicus)  u prodotti derivati minnhom li jaqgħu taħt il-kodiċijiet NM 0709 99, ex 0710 80, ex 0711 90 u ex 0712 90;

               –Aralia spp. u prodotti derivati minnha li jaqgħu taħt il-kodiċijiet NM ex 0709 99, ex 0710 80, ex 0711 90 u ex 0712 90;

               –rimja tal-bambù (Phyllostachys pubescens) u prodotti derivati minnha li jaqgħu taħt il-kodiċijiet NM ex 07 09 99, ex 0710 80, ex 0711 90, ex 0712 90, ex 2004 90 u 2005 91 00;

               –felċi (Pteridium aquilinum) u prodotti derivati minnu li jaqgħu taħt il-kodiċijiet NM ex 0709 99, ex 0710 80, ex 0711 90 u ex 0712 90;

               –koxjabura (nibt tal- Eleutherococcus sciadophylloides) u prodotti derivati minnha li jaqgħu taħt il-kodiċijiet NM ex 0709 99, ex 0710 80, ex 0711 90 u ex 0712 90;

               –fern irjali Ġappuniż (Osmunda japonica) u prodotti derivati minnha li jaqgħu taħt il-kodiċijiet NM ex 0709 99, ex 0710 80, ex 0711 90 u ex 0712 90;

               –fern tan-nagħma (Matteuccia struthiopteris) u prodotti derivati minnha li jaqgħu taħt il-kodiċijiet NM ex 0709 99, ex 0710 80, ex 0711 90 u ex 0712 90;

               –kakì (Ġappuniż) (Diospyros sp.) u prodotti derivati minnha li jaqgħu taħt il-kodiċijiet NM 0810 70 00, ex 0811 90, ex 0812 90 u ex 0813 50;

               (b)prodotti li joriġinaw fil-prefetturi ta’ Miyagi

               –faqqiegħ u prodotti derivati minnu li jaqgħu taħt il-kodiċijiet 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 u ex 2005 99 80;

               –ħut u prodotti tas-sajd li jaqgħu taħt il-kodiċijiet NM 0302, 0303, 0304, 0305, 0308, 1504 10, 1504 20, 1604 bl-eċċezzjoni ta’:

               −
                     aċċola Ġappuniża (Seriola quinqueradiata) u aċċola ta’ denbha isfar (Seriola spp.) li jaqgħu taħt il-kodiċijiet NM ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 u ex 1604 20 90;

               −
                     aċċola (Seriola dumerili)li taqa’ taħt il-kodiċijiet NM ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 and ex 1604 20 90;

               −
                     awrata Ġappuniża (Pagrus major) li taqa’ taħt il-kodiċijiet NM 0302 85 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 u ex 1604 20 90;

               −
                     trevall abjad (Pseudocaranx dentex) li jaqa’ taħt il-kodiċijiet NM li jaqgħu fi ħdan il-kodiċi NM ex 0302 49 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 u ex 1604 20 90;

               −
                     tonna (Thunnus orientalis)  li taqa’ taħt il-kodiċijiet NM ex 0302 35, ex 0303 45, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 u ex 1604 20 90;

               −
                     kavall għajnejh kbar (Scomber japonicus)  li jaqa’ taħt il-kodiċijiet NM ex 0302 44 00, ex 0303 54 10, ex 0304 49 90, ex 0304 59 90, ex 0304 89 49, ex 0304 99 99, ex 0305 10 00, ex 0305 20 00, ex 0305 39 90, ex 0305 49 30, ex 0305 54 90,  ex 0305 69 80, ex 0305 72 00, ex 0305 79 00, ex 1504 10, ex 1504 20, 1604 15 u ex 1604 20 50;

               –Aralia spp. u prodotti derivati minnha li jaqgħu taħt il-kodiċijiet NM ex 0709 99, ex 0710 80, ex 0711 90 u ex 0712 90;

               –rimja tal-bambù (Phyllostachys pubescens) u prodotti derivati minnha li jaqgħu taħt il-kodiċijiet NM ex 07 09 99, ex 0710 80, ex 0711 90, ex 0712 90, ex 2004 90 u 2005 91 00;

               –felċi (Pteridium aquilinum) u prodotti derivati minnu li jaqgħu taħt il-kodiċijiet NM ex 0709 99, ex 0710 80, ex 0711 90 u ex 0712 90;

               –koxjabura (nibt tal- Eleutherococcus sciadophylloides) u prodotti derivati minnha li jaqgħu taħt il-kodiċijiet NM ex 0709 99, ex 0710 80, ex 0711 90 u ex 0712 90;

               –fern irjali Ġappuniż (Osmunda japonica) u prodotti derivati minnha li jaqgħu taħt il-kodiċijiet NM ex 0709 99, ex 0710 80, ex 0711 90 u ex 0712 90;

               –fern tan-nagħma (Matteuccia struthiopteris) u prodotti derivati minnha li jaqgħu taħt il-kodiċijiet NM ex 0709 99, ex 0710 80, ex 0711 90 u ex 0712 90;

               (c)prodotti li joriġinaw fil-prefetturi ta’ Nagano

               –faqqiegħ u prodotti derivati minnu li jaqgħu taħt il-kodiċijiet 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 u ex 2005 99 80;

               –Aralia spp. u prodotti derivati minnha li jaqgħu taħt il-kodiċijiet NM ex 0709 99, ex 0710 80, ex 0711 90 u ex 0712 90;

               –koxjabura (nibt tal- Eleutherococcus sciadophylloides) u prodotti derivati minnha li jaqgħu taħt il-kodiċijiet NM ex 0709 99, ex 0710 80, ex 0711 90 u ex 0712 90;

               –fern irjali Ġappuniż (Osmunda japonica) u prodotti derivati minnha li jaqgħu taħt il-kodiċijiet NM ex 0709 99, ex 0710 80, ex 0711 90 u ex 0712 90;

               –fern tan-nagħma (Matteuccia struthiopteris) u prodotti derivati minnha li jaqgħu taħt il-kodiċijiet NM ex 0709 99, ex 0710 80, ex 0711 90 u ex 0712 90;

               (d)prodotti li joriġinaw fil-prefetturi ta' Gunma, Ibaraki, Tochigi, Chiba jew Iwate:

               –faqqiegħ u prodotti derivati minnu li jaqgħu taħt il-kodiċijiet NM 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, 0712 39 00, 2003 10, 2003 90 u ex 2005 99 80;

               –ħut u prodotti tas-sajd li jaqgħu taħt il-kodiċijiet NM 0302, 0303, 0304, 0305, 0308, 1504 10, 1504 20, 1604 bl-eċċezzjoni ta’:

               −
                     aċċola Ġappuniża (Seriola quinqueradiata) u aċċola ta’ denbha isfar (Seriola spp.) li jaqgħu taħt il-kodiċijiet NM ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 u ex 1604 20 90;

               −
                     ċervjola (Seriola dumerili)li taqa’ taħt il-kodiċijiet NM ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 u ex 1604 20 90;

               −
                     awrata Ġappuniża (Pagrus major) li taqa’ taħt il-kodiċijiet NM 0302 85 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 u ex 1604 20 90;

               −
                     trevall abjad (Pseudocaranx dentex) li jaqa’ taħt il-kodiċijiet NM li jaqgħu fi ħdan il-kodiċi NM ex 0302 49 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 u ex 1604 20 90;

               −
                     tonna (Thunnus orientalis) li taqa’ taħt il-kodiċijiet ex 0302 35, ex 0303 45, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 u ex 1604 20 90;

               −
                     kavall għajnejh kbar (Scomber japonicus)  li jaqa’ taħt il-kodiċijiet NM ex 0302 44 00, ex 0303 54 10, ex 0304 49 90, ex 0304 59 90, ex 0304 89 49, ex 0304 99 99, ex 0305 10 00, ex 0305 20 00, ex 0305 39 90, ex 0305 49 30, ex 0305 54 90,  ex 0305 69 80, ex 0305 72 00, ex 0305 79 00, ex 1504 10, ex 1504 20, 1604 15 and ex 1604 20 50;

               –rimja tal-bambù (Phyllostachys pubescens) u prodotti derivati minnha li jaqgħu taħt il-kodiċijiet NM ex 07 09 99, ex 0710 80, ex 0711 90, ex 0712 90, ex 2004 90 u 2005 91 00;

               –koxjabura (nibt tal- Eleutherococcus sciadophylloides) u prodotti derivati minnha li jaqgħu taħt il-kodiċijiet NM ex 0709 99, ex 0710 80, ex 0711 90 u ex 0712 90;

               (e)prodotti li joriġinaw fil-prefetturi ta’ Yamanashi, Shizuoka jew Niigata:

               –faqqiegħ u prodotti derivati minnu li jaqgħu taħt il-kodiċijiet NM 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, 0712 39 00, 2003 10, 2003 90 u ex 2005 99 80;

               –koxjabura (nibt tal- Eleutherococcus sciadophylloides) u prodotti derivati minnha li jaqgħu taħt il-kodiċijiet NM ex 0709 99, ex 0710 80, ex 0711 90 u ex 0712 90;

               (f)prodotti komposti li fihom aktar minn 50% tal-prodotti elenkati taħt il-punti minn (a) sa (e) ta’ dan l-Anness.

               ANNESS III

               L-Anness III tar-Regolament (UE) 2016/6 huwa sostitwit b'dan li ġej:

               “ANNESS III

               Dikjarazzjoni għall-importazzjoni fl-Unjoni ta'

               ………………………………………………………… (Prodott u pajjiż ta' oriġini)

               Kodiċi ta' Identifikazzjoni tal-Lott
                     Numru tad-Dikjarazzjoni

               Skont ir-Regolament ta' Implimentazzjoni tal-Kummissjoni (UE) 2016/6 tal-5 ta' Jannar 2016 li jimponi kundizzjonijiet speċjali li jirregolaw l-importazzjoni tal-għalf u l-ikel li joriġinaw jew li ġejjin mill-Ġappun, wara l-aċċident fl-impjant nukleari ta' Fukushima,

                  (ir-rappreżentant awtorizzat imsemmi fil-paragrafu 2 jew 3 tal-Artikolu 6 tar-Regolament ta' Implimentazzjoni (UE) 2016/6)

               JIDDIKJARA li

                  (il-prodotti msemmija fl-Artikolu 5(1) tar-Regolament ta’ Implimentazzjoni (UE) Nru 2016/6)

               ta' din il-kunsinna magħmula minn:

                  (deskrizzjoni tal-konsenja, tal-prodott, tal-għadd u tat-tip ta’ pakketti, tal-piż gross jew nett)

               imbarkata fi
                     (il-post tal-imbarkazzjoni)

               fi
                     (id-data tal-imbarkazzjoni)

               sa
                     (l-identifikazzjoni tat-trasportatur)

               lejn
                     (il-post u l-pajjiż tad-destinazzjoni)

               li ġejja mill-istabbiliment

                  (l-isem u l-indirizz tal-istabbiliment)

               hija konformi mal-leġiżlazzjoni fis-seħħ fil-Ġappun fir-rigward tal-livelli massimi għat-total taċ-ċesju-134 u ċ-ċesju-137.

               JIDDIKJARA li l-kunsinna tikkonċerna:

                il-prodotti msemmija fl-Anness II tar-Regolament ta’ Implimentazzjoni (KE) Nru 2016/6 kif emendat bir-Regolament ta’ Implimentazzjoni (UE) 2017/xxx, li nħasdu u/jew li ġew ipproċessati qabel il-11 ta’ Marzu 2011;

                il-prodotti msemmija fl-Anness II tar-Regolament ta’ Implimentazzjoni 2016/6, kif emendat bir-Regolament (UE) 2017/xxx, li ma joriġinawx u li mhumiex ikkunsinnati minn waħda mill-prefetturi elenkati fl-Anness II tar-Regolament ta’ Implimentazzjoni (UE) 2016/6 kif emendat bir-Regolament (UE) 2017/xxx, li għalihom huwa meħtieġ it-teħid ta’ kampjuni u l-analiżi ta’ dan il-prodott;

                il-prodotti msemmija fl-Anness II tar-Regolament ta’ Implimentazzjoni (KE) Nru 2016/6 kif emendat bir-Regolament ta’ Implimentazzjoni (UE) 2017/xxx, li huma kkunsinnati minn, iżda ma joriġinawx f’waħda mill-prefetturi elenkati fl-Anness II tar-Regolament (UE) 2016/6 kif emendat bir-Regolament (UE) 2017/xxx, li għalihom huwa meħtieġ it-teħid ta’ kampjuni u l-analiżi ta’ dan il-prodott u ma jkunux ġew esposti għal radjuattività matul it-tranżitu jew l-ipproċessar;

                 il-prodotti msemmija fl-Anness II tar-Regolament ta’ Implimentazzjoni (KE) Nru 2016/6 kif emendat bir-Regolament ta’ Implimentazzjoni (UE) 2017/xxx, li joriġinaw f’waħda mill-prefetturi elenkati fl-Anness II tar-Regolament ta’ Implimentazzjoni (UE) 2016/6 kif emendat bir-Regolament (UE) 2017/xxx, li għalihom huwa meħtieġ it-teħid ta’ kampjuni u l-analiżi ta’ dan il-prodott, u jkunu tteħdulhom kampjuni(data) u soġġetti għal analiżi fil-laboratorju fi
                  (id-data) fil-(isem il-laboratorju), biex jiġu ddeterminati l-livelli ta' radjunuklidi, ċesju-134 u ċesju-137. Ir-rapport analitiku huwa mehmuż;

                il-prodotti msemmija fl-Anness II tar-Regolament ta’ Implimentazzjoni 2016/6, kif emendat bir-Regolament (UE) 2017/xxx ta' oriġini mhix magħrufa jew prodotti derivati minnhom jew għalf jew ikel kompost li fih aktar minn 50% ta’ dawk il-prodotti bħala ingredjent(i) ta' oriġini mhix magħrufa, li tteħdulhom kampjuni fil-........................................(data) u ġew soġġetti għal analiżi f'laboratorju fil-..............................................................(data) fil-…................................................ (isem il-laboratorju), biex jiġi determinat il-livell ta’ radjunuklidi, ċesju-134 u ċesju-137. Ir-rapport analitiku huwa mehmuż.

               Magħmul fi
                     fi

               Timbru u firma
               tar-rappreżentant awtorizzat imsemmi
               fl-Artikolu 6(2) jew (3) tar-Regolament
                ta' Implimentazzjoni (UE) 2016/6


title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jemenda r-Regolament ta’ Implimentazzjoni (UE) Nru 427/2014 bil-għan li jaġġustah għall-bidla fil-proċedura tat-test regolatorju u li jissimplifika l-proċeduri amministrattivi għall-applikazzjoni u ċ-ċertifikazzjoni

text:
               REGOLAMENT TA’ IMPLIMENTAZZJONI TAL-KUMMISSJONI (UE) .../...

               ta’ 21.2.2018

               li jemenda r-Regolament ta’ Implimentazzjoni (UE) Nru 427/2014 bil-għan li jaġġustah għall-bidla fil-proċedura tat-test regolatorju u li jissimplifika l-proċeduri amministrattivi għall-applikazzjoni u ċ-ċertifikazzjoni

               (Test b'rilevanza għaż-ŻEE)

               IL-KUMMISSJONI EWROPEA,

               Wara li kkunsidrat it-Trattat dwar il-Funzjonament tal-Unjoni Ewropea,

               Wara li kkunsidrat ir-Regolament (UE) Nru 510/2011 tal-Parlament Ewropew u tal-Kunsill tal-11 ta' Mejju 2011 li jistabbilixxi standards ta' rendiment fir-rigward tal-emissjonijiet tal-vetturi kummerċjali ħfief ġodda bħala parti mill-approċċ integrat tal-Unjoni biex jitnaqqsu l-emissjonijiet tas-CO2 minn vetturi ħfief
                  1
               , u b'mod partikolari l-Artikolu 12(2) tiegħu,

               Billi:

               (1)Il-Proċedura ta' Ttestjar Armonizzata fuq Livell Dinji għall-Vetturi ħfief (Worldwide Harmonized Light Vehicle Test Procedure, WLTP) stabbilita fir-Regolament tal-Kummissjoni (UE) 2017/1151
                  2
                ġiet adottata mill-Kummissjoni fl-1 ta’ Ġunju 2017. Id-WLTP tissostitwixi ċ-Ċiklu ta' Sewqan Ewropew Ġdid (New European Driving Cycle, NEDC) stabbilit fl-Anness XII tar-Regolament (KE) Nru 692/2008
                  3
               . Mill-2021, il-konformità mal-miri għall-emissjonijiet tas-CO2 stabbiliti fir-Regolament (UE) Nru 510/2011 għandha tiġi vverifikata fuq il-bażi tal-emissjonijiet tas-CO2 ddeterminati bid-WLTP. Minn dik id-data, anke l-iffrankar tas-CO2 mill-ekoinnovazzjoni jenħtieġ li jiġi ddeterminat b’referenza għad-WLTP.

               (2)Biex tiġi riflessa l-bidla fil-proċedura tat-test regolatorja u biex titqies il-proċedura għall-korrelazzjoni tal-valuri tas-CO2 tad-WLTP mal-valuri tas-CO2 tan-NEDC korrispondenti stabbiliti fir-Regolament ta’ Implimentazzjoni tal-Kummissjoni (UE) Nru 2017/1153
                  4
               , jenħtieġ li jiġi emendat ir-Regolament ta’ Implimentazzjoni tal-Kummissjoni (UE) Nru 427/2014
                  5
               .

               (3)Biex tkun żgurata tranżizzjoni bla xkiel mill-NEDC għad-WTLP, jenħtieġ li jkun possibbli li tiġi ppreżentata applikazzjoni għall-approvazzjoni ta’ teknoloġija innovattiva bħala ekoinnovazzjoni b’referenza għall-NEDC sal-31 ta’ Diċembru 2019, u għad-WLTP mid-dħul fis-seħħ ta’ dan ir-Regolament.

               (4)Filwaqt li l-Kummissjoni tat aktar minn għoxrin approvazzjoni lil ekoinnovazzjonijiet, l-użu mill-manifatturi ta’ dawk it-teknoloġiji fil-flotta tal-vetturi tal-Unjoni Ewropea sal-2017 kien pjuttost limitat. Sabiex jiġi promoss użu aktar estensiv ta’ dawk it-teknoloġiji u sabiex jinkiseb l-ogħla potenzjal għat-tnaqqis tal-emissjonijiet tas-CO2 mill-vetturi kummerċjali ħfief, il-proċess tal-approvazzjoni u taċ-ċertifikazzjoni jenħtieġ jiġi ssimplifikat.

               (5)It-tnaqqis tal-livell limitu għal 0,5 g ta’ CO2/km aktarx jippromwovi l-użu ikbar tat-teknoloġiji innovattivi li jistgħu jnaqqsu l-emissjonijiet tas-CO2. Madankollu, sabiex jiġi żgurat li dak l-iffrankar tas-CO2 jinkiseb tassew, huwa essenzjali li dawn jiġu ddeterminati b’mod preċiż ħafna. Għaldaqstant, hemm bżonn nivvalutaw u nikkwantifikaw l-inċertezza li hija marbuta mal-metodi użati għad-dimostrazzjoni tal-iffrankar u li nqisu dik l-inċertezza meta l-iffrankar tas-CO2 jiġi ċċertifikat mill-awtorità tal-approvazzjoni. Jixraq li l-bidla tal-limitu tal-iffrankar tiġi allinjata mal-introduzzjoni tad-WLTP, u konsegwentement, jenħtieġ li l-limitu l-ġdid japplika għall-applikazzjonijiet li jsiru b’referenza għad-WLTP.

               (6)Għall-fini tad-dimostrazzjoni tal-iffrankar tas-CO2, jenħtieġ li l-ittestjar tal-komponenti jkun possibbli f’dawk il-każijiet fejn l-iffrankar ma jkunx jiddependi mill-vettura sabiex titjieb il-preċiżjoni u tiġi ssimplifikata d-determinazzjoni tal-iffrankar tas-CO2.

               (7)Sabiex tiġi ssimplifikata ċ-ċertifikazzjoni tal-iffrankar tas-CO2, jenħtieġ li applikant ikun jista’ jipproponi, minbarra metodoloġija biex jiġi ddeterminat l-iffrankar, metodu ssimplifikat ta’ evalwazzjoni jew iffrankar tas-CO2 predefinit fl-applikazzjoni għall-approvazzjoni ta’ teknoloġija innovattiva bħala ekoinnovazzjoni. Meta jintużaw dawn il-metodi ssimplifikati jew l-iffrankar tas-CO2 predefiniti, l-iffrankar iċċertifikat mill-awtoritajiet tal-approvazzjoni jenħtieġ li jiġi ddeterminat b’mod konservattiv li jirrifletti l-aktar livell baxx ta’ ffrankar muri.

               (8)Teknoloġija li ilha disponibbli għal xi żmien b'mod ġenerali fis-suq, ma tistax tiġi kkunsidrata innovattiva skont it-tifsira tal-Artikolu 12 tar-Regolament (UE) Nru 510/2011 u għalhekk jenħtieġ li ma tkunx eliġibbli bħala ekoinnovazzjoni. Sabiex jinħolqu l-inċentivi t-tajbin, jixraq għalhekk li s-sena bażi tal-2009 tiġi sostitwita b’sena bażi dinamika bħala linja bażi għad-determinazzjoni ta' kemm tkun innovattiva teknoloġija partikolari. Is-sena bażi dinamika l-ġdida jenħtieġ tapplika għal dawk l-applikazzjonijiet mibgħuta mill-1 ta’ Jannar 2020.

               (9)Meta l-Kummissjoni ssib, abbażi tal-esperjenza li tinkiseb mill-valutazzjoni ta’ għadd ta’ teknoloġiji innovattivi bl-istess karatteristiċi, li ġie muri b’mod sodisfaċenti u konklussiv li dawn it-teknoloġiji jissodisfaw il-kriterji ta’ eliġibbiltà msemmija fl-Artikolu 12 tar-Regolament (KE) Nru 510/2011, jew fil-każ li teknoloġija innovattiva ma tiddependix mill-parametri tal-vettura speċifiċi għall-manifattur, jenħtieġ li jkun possibbli li t-teknoloġija innovattiva tiġi approvata bħala ekoinnovazzjoni b’deċiżjoni li tipprevedi lill-manifatturi kollha li jiċċertifikaw l-iffrankar tas-CO2 b’referenza għal dik id-deċiżjoni, dment li l-kundizzjonijiet tad-deċiżjoni jiġu ssodisfati.

               (10)Xi teknoloġiji innovattivi jeħtieġu evidenza statistika biex tappoġġa l-preżunzjonijiet mogħtija f’applikazzjoni għall-approvazzjoni għal teknoloġija innovattiva bħala ekoinnovazzjoni u l-parametri proposti fil-metodoloġija tal-ittestjar. Sabiex ikun hemm l-akbar settijiet tad-dejta possibbli, jenħtieġ li jkun possibbli li grupp ta’ manifatturi jew fornituri jkunu jistgħu japplikaw flimkien. Meta dan ikun il-każ, il-grupp jenħtieġ li jkollu l-possibbiltà li jippreżenta applikazzjoni li tinkludi diversi rapporti ta’ verifika, meta dan ikun meħtieġ għal raġunijiet ta’ kunfidenzjalità jew ta’ kompetizzjoni.

               (11)Għall-iskop li jiġi żgurat li l-iffrankar tas-CO2 iċċertifikat li jintuża mill-manifatturi għall-finijiet ta’ konformità mal-mira, il-Kummissjoni jenħtieġ tkun f’pożizzjoni li tirreaġixxi malajr u tinnotifika l-manifatturi meta tinduna jew tkun infurmata bi kwalunkwe devjazzjoni jew inkonsistenza fil-metodoloġija għall-ittestjar jew tat-teknoloġija innovattiva li jistgħu jaffettwaw il-livell tal-ffrankar iċċertifikat.

               (12)L-esperjenza turi li jista’ jkun meħtieġ li jiġu aġġustati l-metodoloġiji tal-ittestjar stabbiliti fid-deċiżjonijiet li japprovaw l-ekoinnovazzjoni, fost l-oħrajn biex iqisu l-iżviluppi tekniċi, jew biex jestendu l-kamp ta’ applikazzjoni tad-deċiżjoni tal-approvazzjoni għal firxa usa’ ta’ vetturi. Għalhekk, jenħtieġ li jkun possibbli li l-applikant oriġinali u l-Kummissjoni jkunu jistgħu jibdew il-proċess tal-emendar ta’ dawk id-deċiżjonijiet.

               (13)Għalhekk, ir-Regolament ta' Implimentazzjoni (UE) Nru 427/2014 jenħtieġ li jiġi emendat skont dan.

               (14)Il-miżuri previsti f'dan ir-Regolament huma skont l-opinjoni tal-Kumitat dwar it-Tibdil fil-Klima,

               ADOTTAT DAN IR-REGOLAMENT:

               Artikolu 1

               Ir-Regolament ta' Implimentazzjoni (UE) Nru 427/2014 huwa emendat kif ġej:

               (1)L-Artikolu 2 huwa emendat kif ġej:

               (a)fil-paragrafu 2, l-ewwel sentenza hija sostitwita b’dan li ġej:

               “Tista' ssir applikazzjoni għall-approvazzjoni ta’ teknoloġija innovattiva bħala ekoinnovazzjoni skont dan ir-Regolament fir-rigward ta' teknoloġija, jekk jiġu ssodisfati l-kundizzjonijiet li ġejjin:”;

               (b)fil-paragrafu 2, il-punt (a) jinbidel b’dan li ġej:

               "(a)tkun ġiet installata fi 3% jew inqas tal-karozzi ġodda kollha rreġistrati fl-2009 għall-applikazzjonijiet imressqa sal-31 ta’ Diċembru 2019, jew fi 3 % jew inqas tal-karozzi kummerċjali ħfief ġodda kollha rreġistrati fis-sena n-4, fejn n hija s-sena tal-applikazzjoni, għall-applikazzjonijiet imressqa mill-1 ta’ Jannar 2020;”;

               (c)Għandu jiżdied il-paragrafu 4 li ġej:

               "4.“Tista' ssir applikazzjoni għall-approvazzjoni ta’ teknoloġija innovattiva bħala ekoinnovazzjoni b’referenza għall-proċedura tat-test standard skont dan li ġej:

               (a)liċ-Ċiklu ta' Sewqan Ewropew Ġdid imsemmi fl-Anness XII tar-Regolament (KE) Nru 692/2008 sal-31 ta’ Diċembru 2019;

               (b)lill-Proċedura ta' Ttestjar Armonizzata fuq Livell Dinji għall-Vetturi Ħfief msemmija fir-Regolament tal-Kummissjoni (UE) 2017/1151 mill- [...2018] [OPOCE jekk jogħġbok daħħal id-data tad-dħul ta’ dan ir-Regolament emendatorju].”.

               (2)L-Artikolu 3 huwa emendat kif ġej:

               (a)il-punt (3) jinbidel b'dan li ġej:

               "3.“applikant” tfisser il-manifattur jew il-fornitur jew grupp ta’ manifatturi jew fornituri, li qed iressaq applikazzjoni għall-approvazzjoni ta' teknoloġija innovattiva bħala ekoinnovazzjoni;”

               (b)il-punt (6) jinbidel b'dan li ġej:

               "6.“rikjedent” tfisser il-manifattur jew il-fornitur jew grupp ta’ manifatturi jew fornituri, li qed jitlob l-emenda ta’ deċiżjoni li tapprova ' teknoloġija innovattiva bħala ekoinnovazzjoni;”

               (3)L-Artikolu 4 huwa emendat kif ġej:

               (a)it-titolu jinbidel b’dan li ġej:

               “Applikazzjoni għall-approvazzjoni ta’ teknoloġija innovattiva bħala ekoinnovazzjoni”;

               (b)il-paragrafu 2 huwa emendat kif ġej:

                (i) is-sentenza introduttorja tinbidel b’dan li ġej:

               “Applikazzjoni għall-approvazzjoni ta' teknoloġija innovattiva bħala ekoinnovazzjoni għandha tinkudi dan li ġej:”

               (ii) il-punt (e) huwa sostitwit b’dan li ġej:

               "(e)metodoloġija li għandha tintuża għad-dimostrazzjoni tat-tnaqqis tal-emissjonijiet tas-CO2 tat-teknoloġija innovattiva, inkluż referenza għall-proċedura tat-test standard applikabbli skont l-Artikolu 2(4), jew meta metodoloġija bħal din kienet diġà ġiet approvata mill-Kummissjoni, referenza għall-metodoloġija approvata;”;

               (iii)jiddaħħal il-punt (ea) li ġej:

               "(ea)fejn xieraq, u apparti l-metodoloġija msemmija fil-punt (e), metodu ssimplifikat għall-evalwazzjoni tal-iffrankar tas-CO2 li għandu jiġi ċċertifikat jew il-valuri predefinit tal-iffrankar tas-CO2 li għandu jintuża għall-finijiet taċ-ċertifikazzjoni tal-vetturi kollha mgħammra bit-teknoloġija innovattiva;”;

               (iv)fil-punt (f), il-punti (i) u (ii) huma sostitwiti b’dan li ġej:

               "(i)it-tnaqqis tal-emissjonijiet miksub permezz tat-teknoloġija innovattiva kif iddeterminat skont il-punti (e) u, fejn applikabbli, (ea), jissodisfa l-livell limitu speċifikat fl-Artikolu 9(1), filwaqt li jitqies kwalunkwe deterjorament tat-teknoloġija tul iż-żmien;

               (ii)l-iffrankar tas-CO2 tat-teknoloġija innovattiva mhumiex koperti, jew huma koperti biss parzjalment, mill-kejl tas-CO2 tal-proċedura tat-test standard kif imsemmi fl-Artikolu 12(2)(c) tar-Regolament (UE) Nru 510/2011 u kif speċifikat fl-Artikolu 2(4) ta' dan ir-Regolament;”;

               (v)fil-punt (f), jiżdied il-punt (iv) li ġej:

               "(iv)fil-każ tal-punt (ea) ta’ dan l-Artikolu, il-valur tat-tnaqqis tas-CO2 li jrid jiġi attribwit lil vettura fil-mument taċ-ċertifikazzjoni bl-użu tal-metodu tal-evalwazzjoni ssimplifikat, jew permezz ta’ valuri predefiniti tal-valuri tal-iffrankar tas-CO2 kif imsemmi fil-punt (ea), ikun inqas jew daqs it-tnaqqis tal-emissjonijiet miksub mit-teknoloġija innovattiva kif iddeterminat bl-użu tal-metodoloġija tal-ittestjar imsemmija fil-punt (e), inkluż kwalunkwe interazzjoni possibbli ma’ ekoinnovazzjonijiet approvati oħrajn.”.

               (1)L-Artikolu 5 huwa emendat kif ġej:

               (a)it-titolu jinbidel b’dan li ġej:

               "Linja bażi u ekoinnovazzjoni”;

               (b)fil-paragrafu 1, il-punti (a) u (b) huma sostitwiti b'dan li ġej:

               "(a)vettura ekoinnovattiva li tkun se tiġi mgħammra bit-teknoloġija innovattiva, jew, fejn xieraq, it-teknoloġija innovattiva bħala komponent waħdu;

               (b)vettura bażi li mhux se tiġi mgħammra bit-teknoloġija innovattiva iżda li hija identika fl-aspetti l-oħra kollha għall-vettura ekoinnovattiva, jew, fejn xieraq, teknoloġija bażi bħala komponent waħdu.”;

               (c)il-paragrafu 3 jinbidel b'dan li ġej:

               "3. Jekk l-applikant iqis li l-informazzjoni msemmija fl-Artikoli 8 u 9 tista' tintwera b’mezzi oħra li mhux dawk imsemmija fil-paragrafu 1 ta’ dan l-Artikolu, l-applikazzjoni għall-approvazzjoni ta’ teknoloġija innovattiva bħala ekoinnovazzjoni għandha tinkludi d-dettalji meħtieġa li jiġġustifikaw dik il-konklużjoni u metodoloġija li tipprovdi riżultati ekwivalenti.”;

               (d)
                     jiżdied il-paragrafu 4 li ġej:

               "4.Meta l-applikazzjoni għall-approvazzjoni ta’ teknoloġija innovattiva bħala ekoinnovazzjoni issir b’referenza għad-WLTP kif imsemmi fl-Artikolu 2(4)(b), il-vettura bażi għandha tkun il-vettura mill-familja tal-interpolazzjoni jew mill-familja ta’ matriċi tat-tagħbija tat-triq li tirrappreżenta l-agħar każ għall-iskop tad-dimostrazzjoni tal-iffrankar tal-ekoinnovazzjoni.

               Fil-każ imsemmi fit-tieni subparagrafu tal-punt 1.2.3.1 tas-Subanness 6 jew il-punt 3.2.3.1 tas-Subanness 7 tal-Anness XXI tar-Regolament (UE) 2017/1151, il-vettura bażi għandha tkun il-vettura tat-test H.

               L-għażla tal-vettura bażi għandha tkunappoġġata permezz ta' evidenza statistika b’saħħitha u indipendenti li fuq il-bażi tagħha jistgħu jsiru s-suppożizzjonijiet verifikabbli dwar l-adegwatezza u r-rappreżentattività tal-vettura bażi.”.

               (2)L-Artikolu 7 huwa emendat kif ġej:

               (a)jiżdied il-paragrafu 1a li ġej:

               "1a.
                     Meta l-applikant ikun grupp ta’ manifatturi jew ta’ fornituri, japplikaw il-kundizzjonijiet li ġejjin:

               (a)il-korp indipendenti u ċċertifikat għandu jwettaq il-verifiki msemmija fil-punti (a) sa (e) tal-paragrafu 2 b’rabta ma’ kull membru tal-grupp applikant, fejn relevanti, skont il-kontenut tal-applikazzjoni għall-approvazzjoni ta’ teknoloġija innovattiva bħala ekoinnovazzjoni;

               (b)fejn xieraq għall-kunfidenzjalità jew għal raġunijiet ta’ kompetizzjoni, diversi rapporti ta’ verifika jistgħu jiġu pprovduti mill-membri tal-grupp applikant għal settijiet differenti ta’ dejta li tappoġġa l-istess applikazzjoni.”;

               (b)il-paragrafu 2 huwa emendat kif ġej:

               (i)fl-ewwel subparagrafu, jiddaħħal il-punt (ca) li ġej:

               "(ca)jivverifika, fil-każ tal-punt (ea) tal-Artikolu 4(2), li l-metodu ta’ evalwazzjoni ssimplifikat jew il-valuri predefiniti tal-iffrankar tas-CO2 msemmija f’dan il-punt huma xierqa għaċ-ċertifikazzjoni tal-iffrankar tas-CO2 għall-vetturi rilevanti msemmija fil-punt (d) tal-Artikolu 4(2), u jissodisfaw ir-rekwiżiti minimi stabbiliti fl-Artikolu 4 [2][f](iv);”;

               (ii)l-aħħar subparagrafu huwa sostitwit b'dan li ġej:

               “Għall-finijiet tal-punti (c) u (ca), il-korp indipendenti u ċċertifikat għandu jipprovdi l-protokolli għall-ittestjar stabbiliti għall-verifika.”;

               (c)fil-paragrafu 3, l-ewwel subparagrafu jiġi sostitwit b’dan li ġej:

               Għall-finijiet taċ-ċertifikazzjoni tal-iffrankar tas-CO2 f'konformità mal-Artikolu 11, il-korp indipendenti u ċċertifikat għandu, fuq talba tal-manifattur, ifassal rapport dwar l-interazzjoni bejn diversi ekoinnovazzjonijiet installati fuq tip, varjant jew verżjoni waħda ta' vettura u, fejn applikabbli, ta’ familja tal-interpolazzjoni.”;

               (d)Jitħassar il-paragrafu 4.

               (3)L-Artikolu 8 huwa emendat kif ġej:

               (a) fil-paragrafu 1, il-punti (a) u (b) huma sostitwiti b'dan li ġej:

               "(a)l-emissjonijiet tas-CO2 mill-vettura bażi u mill-vettura ta' ekoninnovazzjoni bit-teknoloġija innovattiva li jkunu qed jitħaddmu li jirriżultaw mill-applikazzjoni tal-metodoloġija msemmija fil-punt (e) tal-Artikolu 4(2) u, fejn xieraq, l-applikazzjoni tal-metodu ta’ evalwazzjoni ssimplifikat imsemmi fil-punt (ea) ta’ dak l-Artikolu;

               (b)l-emissjonijiet tas-CO2 mill-vettura bażi u mill-vettura ta' ekoninnovazzjoni bit-teknoloġija innovattiva li jkunu qed jitħaddmu li jirriżultaw mill-applikazzjoni tal-proċedura tat-test standard kif speċifikata skont l-Artikolu 2(4)(a) jew (b).”;

               (b)fil-paragrafu 2, jiżdied is-subparagrafu li ġej:

               “Fil-każ ta’ applikazzjoni għall-approvazzjoni ta’ teknoloġija innovattiva bħala ekoinnovazzjoni li ssir b’referenza għall-Artikolu 2(4)(b), l-inċertezza għandha tiġi vvalutata u kkwantifikata bl-iskop li jiġi ddeterminat l-iffrankar. L-inċertezza kkwantifikata għandha titnaqqas mill-iffrankar totali.”;

               (c)jiżdied il-paragrafu 3 li ġej:

               "3. Fil-każ tal-valuri predefiniti tal-iffrankar tas-CO2 proposti skont l-Artikolu 4(2)(ea), dawk il-valuri għandhom jiġu stabbiliti f’livell li jkun inqas jew daqs l-iffrankar totali ddeterminat skont il-paragrafu 2.”.

               (4)L-Artikolu 9 huwa emendat kif ġej:

               (a)il-paragrafu 1 jinbidel b'dan li ġej:

               "1. It-tnaqqis minimu li għandu jinkiseb f’konformità mal-Artikolu 8(2) permezz tat-teknoloġija innovattiva għandu jkun:

               (a)1 g CO2/km fil-każ ta’ applikazzjoni magħmula b’referenza għall-Artikolu 2(4)(a);

               (b)0,5 g CO2/km fil-każ ta’ applikazzjoni magħmula b’referenza għall-Artikolu 2(4)(b);

               (b)fil-paragrafu 2, il-kliem “ċiklu ta’ test standard” huwa sostitwit bi “proċedura tat-test standard”.

               (5)It-titolu tal-Artikolu 10 jiġi sostitwit b'dan li ġej:

               “Valutazzjoni ta’ applikazzjoni għall-approvazzjoni ta’ teknoloġija innovattiva bħala ekoinnovazzjoni”;

               (6)L-Artikolu 11 huwa emendat kif ġej:

               (a)il-paragrafu 2 jinbidel b'dan li ġej:

               "2.L-iffrankar iċċertifikat tas-CO2 mill-ekoinnovazzjoni muri skont id-deċiżjoni korrispondenti li tapprova t-teknoloġija innovattiva bħala ekoinnovazzjoni għandu jiġi speċifikat separatament kemm fid-dokumentazzjoni tal-approvazzjoni tat-tip kif ukoll fiċ-ċertifikat ta' konformità skont id-Direttiva 2007/46/KE, abbażi tat-testijiet imwettqa mis-servizzi tekniċi skont l-Artikolu 11 ta' dik id-Direttiva, permezz tal-metodoloġija tal-ittestjar approvata.

               Soġġett għar-rekwiżiti tad-deċiżjoni ta’ approvazzjoni, l-inċertezza kkwantifikata msemmija fl-Artikolu 8(2) għandha titnaqqas mill-iffrankar totali li għandu jiġi ċċertifikat. Meta l-iffrankar tas-CO2 ta' ekoinnovazzjoni għal tip, varjant jew verżjoni speċifiċi u fejn xieraq, għal familja ta’ interpolazzjoni, jkun taħt il-livell limitu speċifikat fl-Artikolu 9(1), l-iffrankar ma għandux jiġi ċċertifikat.

               Fil-każ li l-valuri predefiniti tal-iffrankar tas-CO2 iddeterminati skont l-Artikolu 4(2) (ea) jkunu speċifikati fid-deċiżjoni tal-approvazzjoni, il-valur predefinit tal-iffrankar tas-CO2 jista’ jiddaħħal direttament fid-dokumentazzjoni tal-approvazzjoni tat-tip, dment li l-awtorità tal-approvazzjoni tkun f’pożizzjoni li tikkonferma li l-vettura tkun mgħammra bit-teknoloġija skont l-ispeċifikazzjonijiet tad-deċiżjoni tal-approvazzjoni.”;

               (b)Fit-tieni subparagrafu tal-paragrafu 4, il-valur "1 g CO2/km" huwa sostitwit bi “0,5 g CO2/km”.

               (7)L-Artikolu 12 huwa emendat kif ġej:

               (a)fil-paragrafu 1, wara t-tieni subparagrafu, jiddaħħal is-subparagrafu li ġej:

               “Il-Kummissjoni, kull meta ssib jew tkun infurmata dwar devjazzjonijiet jew inkonsistenzi fil-metodoloġija għall-ittestjar jew fit-teknoloġija innovattiva mqabbel mal-informazzjoni li hija kienet irċeviet bħala parti mill-applikazzjoni għall-approvazzjoni ta’ teknoloġija innovattiva bħala ekoinnovazzjoni, tista’ wkoll tinnotifika lill-manifattur dwar dan.”;

               (b)il-paragrafu 3 jinbidel b'dan li ġej:

               “Manifattur li l-iffrankar tas-CO2 ċċertifikat tiegħu ma għadux jitqies jista’ japplika għal ċertifikazzjoni ġdida tal-vetturi kkonċernati skont il-proċedura stipulata fl-Artikolu 11, jew jista’, fejn xieraq, jagħmel talba għal emenda tad-deċiżjoni tal-approvazzjoni skont l-Artikolu 12a, li għandha tkun appoġġata mill-evidenza meħtieġa biex tiġi kkonfermata l-adegwatezza tal-metodoloġija tal-ittestjar u l-livell tal-iffrankar tas-CO2 miksub permezz tat-teknoloġija innovattiva.”.

               (8)Għandu jiddaħħal l-Artikolu 12 a li ġej:

               “Artikolu 12 a

               Emenda ta’ deċiżjoni li tapprova t-teknoloġija innovattiva bħala ekoinnovazzjoni

               1.Manifattur jew fornitur, inkluż l-applikant oriġinali, jista’ jibgħat talba lill-Kummissjoni biex deċiżjoni tal-approvazzjoni eżistenti tiġi emendata. It-talba u d-dokumentazzjoni ta’ appoġġ kollha għandhom jintbagħtu wkoll bil-posta elettronika jew bi trasportatur tad-dejta elettronika mtella’ fuq server ġestit mill-Kummissjoni. It-talba bil-miktub għandha telenka d-dokumentazzjoni ta’ appoġġ.

               2.L-informazzjoni u l-evidenza li ġejjin għandhom jiġu pprovduti flimkien mat-talba għal emenda:

               (a)id-dettalji tal-kuntatt tar-rikjedent;

               (b)ir-referenza tad-deċiżjoni tal-approvazzjoni li trid tiġi emendata;

               (c)deskrizzjoni tal-emendi proposti inkluż sommarju ta’ dik id-deskrizzjoni;

               (d) evidenza li turi n-neċessità u l-adegwatezza tal-emendi;

               (e)evidenza li turi li t-tnaqqis tal-emissjonijiet miksub permezz tat-teknoloġija innovattiva kif iddeterminat bl-użu tal-metodoloġija tal-ittestjar emendata jew, fejn xieraq, il-metodu ta’ evalwazzjoni ssimplifikat il-ġdid jew emendat jew l-iffrankar predefinit tas-CO2, jissodisfa l-limitu speċifikat fl-Artikolu 9(1), b’kunsiderazzjoni ta’ kwalunkwe deterjorament tat-teknoloġija maż-żmien;

               (f) rapport stabbilit minn korp indipendenti u ċċertifikat li jivverifika dawn li ġejjin:

               –il-metodoloġija tal-ittestjar emendata tissodisfa r-rekwiżiti stabbiliti fl-Artikolu 6(1) u, fejn applikabbli, ir-rekwiżiti stabbiliti fl-Artikolu 4(2)(f)(iv);

               –it-tnaqqis tal-emissjonijiet miksub permezz tat-teknoloġija innovattiva kif iddeterminat bl-użu tal-metodoloġija tal-ittestjar emendata jew, fejn xieraq, il-metodu ta’ evalwazzjoni ssimplifikat il-ġdid jew emendat jew l-iffrankar predefinit tas-CO2, jissodisfa l-limitu speċifikat fl-Artikolu 9(1), b’kunsiderazzjoni ta’ kwalunkwe deterjorament tat-teknoloġija maż-żmien.

               3.Malli tirċievi t-talba għal emenda, il-Kummissjoni għandha tagħmel disponibbli pubblikament d-deskrizzjoni fil-qosor tal-emendi proposti msemmija fil-paragrafu 2(c).

               4.Il-Kummissjoni għandha tivvaluta t-talba għall-emenda u, fi żmien disa’ xhur minn meta tirċievi talba kompluta, għandha temenda d-deċiżjoni ta’ approvazzjoni, sakemm ma jitqajmux oġġezzjonijiet fir-rigward tal-adegwatezza tal-emendi.

               Id-deċiżjoni tal-approvazzjoni emendata għandha, meta jkun meħtieġ, tispeċifika l-informazzjoni meħtieġa għaċ-ċertifikazzjoni tal-iffrankar tas-CO2 skont l-Artikolu 11 ta' dan ir-Regolament, soġġett għall-applikazzjoni tal-eċċezzjonijiet tad-dritt tal-aċċess pubbliku għad-dokumenti speċifikati fir-Regolament (KE) Nru 1049/2001.

               5.Il-Kummissjoni tista’ teżiġi aġġustamenti tal-emendi proposti. F’dak il-każ, il-Kummissjoni għandha tikkonsulta r-rikjedent kif ukoll il-partijiet ikkonċernati l-oħra relevanti, inkluż l-applikant oriġinali għall-approvazzjoni ta’ teknoloġija innovattiva bħala ekoinnovazzjoni, dwar l-emendi proposti u, fejn ikun xieraq, billi tqis il-kummenti li jkunu waslulha.

               6.Il-perjodu ta' valutazzjoni jista' jiġi estiż b'ħames xhur meta l-Kummissjoni ssib li, minħabba l-kumplessità tat-teknoloġija innovattiva u l-metodoloġija tal-ittestjar emendat li takkumpanjaha jew minħabba d-daqs u l-kontenut tat-talba għall-emenda, it-talba ma tkunx tista' tiġi vvalutata b'mod xieraq fi żmien il-perjodu ta' valutazzjoni ta' disa' xhur.

               Jekk il-perjodu ta' valutazzjoni jkun se jiġi estiż il-Kummissjoni għandha tinnotifika lir-rikjedent fi żmien 40 jum mill-wasla tat-talba.

               7.F’kull ħin, il-Kummissjoni tista’ temenda deċiżjoni tal-approvazzjoni fuq inizjattiva tagħha stess, partikolarment biex tqis il-progress tekniku, Il-Kummissjoni għandha tikkonsulta l-applikant oriġinali għall-approvazzjoni ta’ teknoloġija innovattiva bħala ekoinnovazzjoni u lil partijiet ikkonċernati dwar l-emendi li tqis u, fejn xieraq, tqis il-kummenti li waslulha.”.

               Artikolu 2

               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

               Dan ir-Regolament għandu jorbot fl-intier tiegħu u japplika direttament fl-Istati Membri kollha.

               Magħmul fi Brussell, 21.2.2018

                     Għall-Kummissjoni

                     Il-President
                     Jean-Claude JUNCKER

                     (1)

                        ĠU L 145, 31.5.2011, p.1.

                     (2)

                        Ir-Regolament tal-Kummissjoni (UE) 2017/1151 tal-1 ta' Ġunju 2017 li jissupplimenta r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta' vetturi bil-mutur fir-rigward tal-emissjonijiet ta' vetturi ħfief għall-passiġġieri u ta' vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi, li jemenda d-Direttiva 2007/46/KE tal-Parlament Ewropew u tal-Kunsill, ir-Regolament tal-Kummissjoni (KE) Nru 692/2008 u r-Regolament tal-Kummissjoni (UE) Nru 1230/2012 u li jħassar ir-Regolament (KE) Nru 692/2008 (ĠU L 175, 7.7.2017, p. 1).

                     (3)

                        Regolament tal-Kummissjoni (KE) Nru 692/2008 tat-18 ta’ Lulju 2008 li jimplimenta u jemenda r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta’ vetturi bil-mutur fir-rigward tal-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għall-informazzjoni dwar it-tiswija u l-manutenzjoni tal-vettura (ĠU L 199, 28.7.2008, p.1).

                     (4)

                        Ir-Regolament ta' Implimentazzjoni tal-Kummissjoni (UE) 2017/1153 tat-2 ta' Ġunju 2017 li jistabbilixxi metodoloġija biex jiġu determinati l-parametri ta' korrelazzjoni meħtieġa biex tiġi riflessa l-bidla fil-proċedura tat-test regolatorju u li jemenda r-Regolament (UE) Nru 1014/2010 (ĠU L 175, 7.7.2017, p. 679).

                     (5)

                        Ir-Regolament ta' Implimentazzjoni tal-Kummissjoni (UE) Nru 427/2014 tal-25 ta' April 2014 li jistabbilixxi proċedura għall-approvazzjoni u ċ-ċertifikazzjoni ta' teknoloġiji innovattivi għat-tnaqqis tal-emissjonijiet ta' CO2 minn vetturi kummerċjali ħfief skont ir-Regolament (UE) Nru 510/2011 tal-Parlament Ewropew u tal-Kunsill (ĠU L 125, 26.4.2014, p. 57)


title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jemenda l-Anness tar-Regolament tal-Kummissjoni (UE) Nru 1305/2014 rigward l-istruttura tal-messaġġi, il-mudell tad-dejta u tal-messaġġi, u l-Bażi tad-Dejta Operazzjonali tal-Vaguni u tal-Unitajiet Intermodali, u li jadotta standard tal-IT għas-saff ta’ komunikazzjoni tal-Interfaċċa Komuni

text:
               REGOLAMENT TA’ IMPLIMENTAZZJONI TAL-KUMMISSJONI (UE) .../...

               ta’ 23.2.2018

               li jemenda l-Anness tar-Regolament tal-Kummissjoni (UE) Nru 1305/2014 rigward l-istruttura tal-messaġġi, il-mudell tad-dejta u tal-messaġġi, u l-Bażi tad-Dejta Operazzjonali tal-Vaguni u tal-Unitajiet Intermodali, u li jadotta standard tal-IT għas-saff ta’ komunikazzjoni tal-Interfaċċa Komuni

               IL-KUMMISSJONI EWROPEA,

               Wara li kkunsidrat it-Trattat dwar il-Funzjonament tal-Unjoni Ewropea,

               Wara li kkunsidrat id-Direttiva (UE) 2016/797 tal-Parlament Ewropew u tal-Kunsill tal-11 ta’ Mejju 2016 dwar l-interoperabilità tas-sistema ferrovjarja fl-Unjoni Ewropea
                  1
               , u b’mod partikolari l-Artikolu 5(11) tagħha,

                Billi:

               (1)L-Artikolu 19 tar-Regolament (UE) 2016/796 tal-Parlament Ewropew u tal-Kunsill
                  2
                jeħtieġ li l-Aġenzija tal-Unjoni Ewropea għall-Ferroviji (l-“Aġenzija”) tindirizza rakkomandazzjonijiet lill-Kummissjoni dwar l-ispeċifikazzjonijiet tekniċi għall-interoperabilità (“TSIs”) u r-reviżjoni tagħhom, skont l-Artikolu 5 tad-Direttiva (UE) 2016/797, u li tiżgura li t-TSIs jiġu adattati għall-progress tekniku, ix-xejriet tas-suq u l-ħtiġijiet soċjali.

               (2)Fit-23 ta’ Settembru 2017, il-Kummissjoni talbet lill-Aġenzija biex toħroġ rakkomandazzjoni skont il-paragrafu 2 tal-Artikolu 5 tad-Direttiva (UE) 2016/797 għar-reviżjoni tal-ispeċifikazzjonijiet tekniċi għall-interoperabilità relatata mas-subsistema “applikazzjonijiet telematiċi għas-servizz tat-trasport tal-merkanzija” tas-sistema ferrovjarja fl-Unjoni (“TAF TSI”).

               (3)Fit-18 ta’ Ottubru 2017, l-Aġenzija ħarġet rakkomandazzjoni dwar it-TAF TSI, sabiex taġġorna l-istruttura tal-messaġġi, il-mudell tad-dejta u tal-messaġġi, u l-Bażi tad-Dejta Operazzjonali tal-Vaguni u tal-Unitajiet Intermodali (WIMO), u biex tadotta standard tal-IT għas-saff ta’ komunikazzjoni tal-Interfaċċa Komuni. Dawn il-bidliet iddaħħlu biex jissuperaw il-loġika proprjetarja preċedenti, u biex jippermettu l-implimentazzjoni iktar rapida u inqas għalja ta’ din l-għodda fil-komunità tal-utenti tat-TAF TSI. Il-fajls ta’ referenza ġew riveduti skont dan.

               (4)Jenħtieġ li d-dispożizzjonijiet tal-Anness tar-Regolament tal-Kummissjoni (UE) Nru 1305/2014
                  3
                relatati mat-TAF TSI jiġu emendati sabiex jiddefinixxu l-arkitettura tal-implimentazzjoni tal-interfaċċa komuni f’konformità mal-istruttura tal-messaġġi deskritti hawn fuq.

               (5)Il-miżuri stipulati f’dan ir-Regolament huma skont l-opinjoni tal-Kumitat imwaqqaf skont l-Artikolu 51(1) tad-Direttiva (UE) 2016/797,

               ADOTTAT DAN IR-REGOLAMENT:

               Artikolu 1

               L-Anness tar-Regolament tal-Kummissjoni (UE) Nru 1305/2014 huwa emendat skont l-Anness ta’ dan ir-Regolament.

               Artikolu 2

               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

               Dan ir-Regolament għandu jorbot fl-intier tiegħu u japplika direttament fl-Istati Membri kollha.

               Magħmul fi Brussell, 23.2.2018

                     Għall-Kummissjoni

                     Il-President
                     Jean-Claude JUNCKER

                     (1)

                        ĠU L 138, 26.5.2016, p. 44.

                     (2)

                        Ir-Regolament (UE) 2016/796 tal-Parlament Ewropew u tal-Kunsill tal-11 ta’ Mejju 2016 dwar l-Aġenzija tal-Unjoni Ewropea għall-Ferroviji u li jħassar ir-Regolament (KE) Nru 881/2004 (ĠU L 138, 26.5.2016, p. 1).

                     (3)

                        Ir-Regolament tal-Kummissjoni (UE) Nru 1305/2014 tal-11 ta’ Diċembru 2014 dwar l-ispeċifikazzjoni teknika għall-interoperabilità fir-rigward tas-subsistema “applikazzjonijiet telematiċi għas-servizz tat-trasport tal-merkanzija” tas-sistema ferrovjarja tal-Unjoni Ewropea u li jħassar ir-Regolament (KE) Nru 62/2006 ( ĠU L 356, 12.12.2014, p. 438).

    ---documentbreak---

               ANNESS

               The Annex to Regulation (EU) 1305/2014 is amended as follows:

               Appendix 1 is replaced by the following:

               Appendix I – List of technical documents

                        No

                        Reference

                        Title

                        Version

                        Date

                        1

                        ERA-TD-100

                        TAF TSI — ANNEX A.5:FIGURES AND SEQUENCE DIAGRAMS OF THE TAF TSI MESSAGES

                        2.1

                        10.02.2015

                        2

                        ERA-TD-101

                        TAF TSI — Annex D.2: Appendix A (Wagon/ILU Trip Planning)

                        2.0

                        17.10.2013

                        3

                        ERA-TD-102

                        TAF TSI — Annex D.2: Appendix B — Wagon and Intermodal Unit Operating Database (WIMO)

                        2.1

                        10.02.2015

                        4

                        ERA-TD-103

                        TAF TSI — Annex D.2: Appendix C — Reference Files

                        2.1

                        10.02.2015

                        5

                        ERA-TD-104

                        TAF TSI — Annex D.2: Appendix E — Common Interface

                        2.2

                        23.02.2017

                        6

                        ERA-TD-105

                        TAF TSI — Annex D.2: Appendix F — TAF TSI Data and Message Model

                        2.2

                        23.02.2017


title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jemenda r-Regolament ta’ Implimentazzjoni (UE) Nru 725/2011 bil-għan li jaġġustah għall-bidla fil-proċedura tat-test regolatorju u li jissimplifika l-proċeduri amministrattivi għall-applikazzjoni u ċ-ċertifikazzjoni

text:
               REGOLAMENT TA’ IMPLIMENTAZZJONI TAL-KUMMISSJONI (UE) .../...

               ta’ 21.2.2018

               li jemenda r-Regolament ta’ Implimentazzjoni (UE) Nru 725/2011 bil-għan li jaġġustah għall-bidla fil-proċedura tat-test regolatorju u li jissimplifika l-proċeduri amministrattivi għall-applikazzjoni u ċ-ċertifikazzjoni

               (Test b'rilevanza għaż-ŻEE)

               IL-KUMMISSJONI EWROPEA,

               Wara li kkunsidrat it-Trattat dwar il-Funzjonament tal-Unjoni Ewropea,

               Wara li kkunsidrat ir-Regolament (KE) Nru 443/2009 tal-Parlament Ewropew u tal-Kunsill tat-23 ta' April 2009 li jistabbilixxi standards ta' rendiment għall-emissjonijiet minn karozzi ġodda tal-passiġġieri bħala parti mill-approċċ integrat tal-Komunità biex jitnaqqsu l-emissjonijiet ta' CO2 minn vetturi ħfief
                  1
               , u b'mod partikolari l-Artikolu 12(2) tiegħu,

               Billi:

               (1)Il-Proċedura ta' Ttestjar Armonizzata fuq Livell Dinji għall-Vetturi ħfief (Worldwide Harmonized Light Vehicle Test Procedure, WLTP) stabbilita fir-Regolament tal-Kummissjoni (UE) 2017/1151
                  2
                ġiet adottata mill-Kummissjoni fl-1 ta’ Ġunju 2017. Id-WLTP tissostitwixi ċ-Ċiklu ta' Sewqan Ewropew Ġdid (New European Driving Cycle, NEDC) stabbilit fl-Anness XII tar-Regolament (KE) Nru 692/2008
                  3
               . Mill-2021, il-konformità mal-miri għall-emissjonijiet tas-CO2 stabbiliti fir-Regolament (KE) Nru 443/2009 jenħtieġ tiġi vverifikata fuq il-bażi tal-emissjonijiet tas-CO2 ddeterminati bil-proċedura tad-WLTP. Minn dik id-data, anke l-iffrankar tas-CO2 mill-ekoinnovazzjoni gjenħtieġ li jiġi ddeterminat b’referenza għall-WLTP.

               (2)Biex tiġi riflessa l-bidla fil-proċedura tat-test regolatorju u biex titqies il-proċedura għall-korrelazzjoni tal-valuri tas-CO2 tad-WLTP mal-valuri tas-CO2 tan-NEDC korrispondenti stabbiliti fir-Regolament ta’ Implimentazzjoni tal-Kummissjoni (UE) Nru 2017/1153
                  4
               , jenħtieġ li jiġi emendat ir-Regolament ta’ Implimentazzjoni tal-Kummissjoni (UE) Nru 725/2011
                  5
               .

               (3)Biex tkun żgurata tranżizzjoni bla xkiel mill-NEDC għad-WTLP, jenħtieġ li jkun possibbli li tiġi ppreżentata applikazzjoni għall-approvazzjoni ta’ teknoloġija innovattiva bħala ekoinnovazzjoni b’referenza għall-NEDC sal-31 ta’ Diċembru 2019, u għad-WLTP mid-dħul fis-seħħ ta’ dan ir-Regolament.

               (4)Filwaqt li l-Kummissjoni tat aktar minn għoxrin approvazzjoni lil ekoinnovazzjonijiet, l-użu mill-manifatturi ta’ dawk it-teknoloġiji fil-flotta tal-vetturi tal-Unjoni Ewropea sal-2017 kien pjuttost limitat. Sabiex jiġi promoss użu aktar estensiv ta’ dawk it-teknoloġiji u sabiex jinkiseb l-ogħla potenzjal għat-tnaqqis tal-emissjonijiet tas-CO2 mill-vetturi tal-passiġġieri, il-proċess tal-approvazzjoni u taċ-ċertifikazzjoni jenħtieġ li jiġi ssimplifikat.

               (5)It-tnaqqis tal-livell limitu għal 0,5 g ta’ CO2/km aktarx jippromwovi l-użu ikbar tat-teknoloġiji innovattivi li jistgħu jnaqqsu l-emissjonijiet tas-CO2. Madankollu, sabiex jiġi żgurat li dak l-iffrankar tas-CO2 jinkiseb tassew, huwa essenzjali li dan jiġu ddeterminati b’mod preċiż ħafna. Għaldaqstant, hemm bżonn nivvalutaw u nikkwantifikaw l-inċertezza li hija marbuta mal-metodi użati għad-dimostrazzjoni tal-iffrankar u li nqisu dik l-inċertezza meta l-iffrankar tas-CO2 jiġi ċċertifikat mill-awtorità tal-approvazzjoni. Jixraq li l-bidla tal-limitu tal-iffrankar tiġi allinjata mal-introduzzjoni tad-WLTP, u konsegwentement, jenħtieġ li l-limitu l-ġdid japplika għall-applikazzjonijiet li jsiru b’referenza għad-WLTP.

               (6)Għall-fini tad-dimostrazzjoni tal-iffrankar tas-CO2, jenħtieġ li l-ittestjar tal-komponenti jkun possibbli f’dawk il-każijiet fejn l-iffrankar ma jkunx jiddependi mill-vettura sabiex titjieb il-preċiżjoni u tiġi ssimplifikata d-determinazzjoni tal-iffrankar tas-CO2.

               (7)Sabiex tiġi ssimplifikata ċ-ċertifikazzjoni tal-iffrankar tas-CO2, jenħtieġ li applikant ikun jista’ jipproponi, minbarra metodoloġija biex jiġi ddeterminat l-iffrankar, metodu ssimplifikat ta’ evalwazzjoni jew iffrankar tas-CO2 predefinit fl-applikazzjoni għall-approvazzjoni ta’ teknoloġija innovattiva bħala ekoinnovazzjoni. Meta jintużaw dawn il-metodi ssimplifikati jew l-iffrankar tas-CO2 predefiniti, l-iffrankar iċċertifikat mill-awtoritajiet tal-approvazzjoni jenħtieġ li jiġi ddeterminat b’mod konservattiv li jirrifletti l-aktar livell baxx ta’ ffrankar muri.

               (8)Teknoloġija li tkun ilha għal xi żmien disponibbli b'mod ġenerali fis-suq, ma tistax tiġi kkunsidrata innovattiva skont it-tifsira tal-Artikolu 12 tar-Regolament (KE) Nru 443/2009 u għalhekk jenħtieġ li ma tkunx eliġibbli bħala ekoinnovazzjoni. Sabiex jinħolqu l-inċentivi t-tajbin, jixraq għalhekk li s-sena bażi tal-2009 tiġi sostitwita b’sena bażi dinamika bħala linja bażi għad-determinazzjoni ta' kemm tkun innovattiva teknoloġija partikolari. Is-sena bażi dinamika l-ġdida jenħtieġ tapplika għal dawk l-applikazzjonijiet mibgħuta mill-1 ta’ Jannar 2020.

               (9)Meta l-Kummissjoni ssib, abbażi tal-esperjenza li tinkiseb mill-valutazzjoni ta’ għadd ta’ teknoloġiji innovattivi bl-istess karatteristiċi, li ġie muri b’mod sodisfaċenti u konklussiv li dawn it-teknoloġiji jissodisfaw il-kriterji ta’ eliġibbiltà msemmija fl-Artikolu 12 tar-Regolament (KE) Nru 443/2009, jew fil-każ li teknoloġija innovattiva ma tiddependix mill-parametri tal-vettura speċifiċi għall-manifattur, jenħtieġ li jkun possibbli li t-teknoloġija innovattiva tiġi approvata bħala ekoinnovazzjoni permezz ta' deċiżjoni li tagħti lill-manifatturi kollha il-possibbiltà li jiċċertifikaw l-iffrankar tas-CO2 b’referenza għal dik id-deċiżjoni, dment li l-kundizzjonijiet tad-deċiżjoni jiġu ssodisfati.

               (10)Xi teknoloġiji innovattivi jeħtieġu evidenza statistika biex tappoġġa l-preżunzjonijiet mogħtija f’applikazzjoni għall-approvazzjoni għal teknoloġija innovattiva bħala ekoinnovazzjoni u l-parametri proposti fil-metodoloġija tal-ittestjar. Sabiex ikun hemm l-akbar settijiet tad-dejta possibbli, jenħtieġ li jkun possibbli li grupp ta’ manifatturi jew fornituri jkunu jistgħu japplikaw flimkien. Meta dan ikun il-każ, il-grupp jenħtieġ li jkollu l-possibbiltà li jippreżenta applikazzjoni li tinkludi diversi rapporti ta’ verifika, meta dan ikun meħtieġ għal raġunijiet ta’ kunfidenzjalità jew ta’ kompetizzjoni.

               (11)Għall-iskop li jiġi żgurat li l-iffrankar tas-CO2 iċċertifikat li jintuża mill-manifatturi għall-finijiet ta’ konformità mal-mira, il-Kummissjoni jenħtieġ tkun f’pożizzjoni li tirreaġixxi malajr u tinnotifika l-manifatturi meta tinduna jew tkun infurmata bi kwalunkwe devjazzjoni jew inkonsistenza fil-metodoloġija għall-ittestjar jew tat-teknoloġija innovattiva li jistgħu jaffettwaw il-livell tal-ffrankar iċċertifikat.

               (12)L-esperjenza turi li jista’ jkun meħtieġ li jiġu aġġustati l-metodoloġiji tal-ittestjar stabbiliti fid-deċiżjonijiet li japprovaw l-ekoinnovazzjoni, fost l-oħrajn biex iqisu l-iżviluppi tekniċi, jew biex jestendu l-kamp ta’ applikazzjoni tad-deċiżjoni tal-approvazzjoni għal firxa usa’ ta’ vetturi. Għalhekk, jenħtieġ li jkun possibbli li l-applikant oriġinali u l-Kummissjoni jkunu jistgħu jibdew il-proċess tal-emendar ta’ dawk id-deċiżjonijiet.

               (13)Għalhekk, ir-Regolament ta' Implimentazzjoni (UE) Nru 725/2011 jenħtieġ li jiġi emendat skont dan.

               (14)Il-miżuri previsti f'dan ir-Regolament huma skont l-opinjoni tal-Kumitat dwar it-Tibdil fil-Klima,

               ADOTTAT DAN IR-REGOLAMENT:

               Artikolu 1

               Ir-Regolament ta' Implimentazzjoni (UE) Nru 725/2011 huwa emendat kif ġej:

               (1)L-Artikolu 2 huwa emendat kif ġej:

               (a)fil-paragrafu 2, l-ewwel sentenza hija sostitwita b’dan li ġej:

               “Tista' ssir applikazzjoni għall-approvazzjoni ta’ teknoloġija innovattiva bħala ekoinnovazzjoni skont dan ir-Regolament fir-rigward ta' teknoloġija, jekk jiġu ssodisfati l-kundizzjonijiet li ġejjin:”;

               (b)fil-paragrafu 2, il-punt (a) jinbidel b’dan li ġej:

               "(a)tkun ġiet installata fi 3% jew inqas tal-karozzi tal-passiġġieri l-ġodda kollha rreġistrati fl-2009 għall-applikazzjonijiet imressqa sal-31 ta’ Diċembru 2019, jew fi 3 % jew inqas tal-karozzi tal-passiġġieri l-ġodda kollha rreġistrati fis-sena n-4, fejn n hija s-sena tal-applikazzjoni, għall-applikazzjonijiet imressqa mill-1 ta’ Jannar 2020;”;

               (c)jiżdied il-paragrafu 3 li ġej:

               "3.“Tista' ssir applikazzjoni għall-approvazzjoni ta’ teknoloġija innovattiva bħala ekoinnovazzjoni b’referenza għall-proċedura tat-test standard skont dan li ġej:

               (a)liċ-Ċiklu ta' Sewqan Ewropew Ġdid imsemmi fl-Anness XII tar-Regolament (KE) Nru 692/2008 sal-31 ta’ Diċembru 2019;

               (b)lill-Proċedura ta' Ttestjar Armonizzata Fuq Livell Dinji għall-Vetturi Ħfief msemmija fir-Regolament (UE) 2017/1151 mill- [...2018] [OPOCE jekk jogħġbok daħħal id-data tad-dħul ta’ dan ir-Regolament emendatorju].”;

               (2)L-Artikolu 3 huwa emendat kif ġej:

               (i)il-punt (c) jinbidel b'dan li ġej:

               "(c)“applikant” tfisser il-manifattur jew il-fornitur jew grupp ta’ manifatturi jew fornituri, li qed iressaq applikazzjoni għall-approvazzjoni ta' teknoloġija innovattiva bħala ekoinnovazzjoni;”;

               (ii)jiddaħħal il-punt (f) li ġej:

               "(f)“rikjedent” tfisser il-manifattur jew il-fornitur jew grupp ta’ manifatturi jew fornituri, li qed jitlob l-emenda ta’ deċiżjoni li tapprova ' teknoloġija innovattiva bħala ekoinnovazzjoni;”

               (3)L-Artikolu 4 huwa emendat kif ġej:

               (a)it-titolu jinbidel b’dan li ġej:

               “Applikazzjoni għall-approvazzjoni ta’ teknoloġija innovattiva bħala ekoinnovazzjoni”;

               (b)il-paragrafu 2 huwa emendat kif ġej:

                (i) is-sentenza introduttorja tinbidel b’dan li ġej:

               “Applikazzjoni għall-approvazzjoni ta' teknoloġija innovattiva bħala ekoinnovazzjoni għandha tinkudi dan li ġej:”;

               (ii) il-punt (e) huwa sostitwit b’dan li ġej:

               "(e)metodoloġija li għandha tintuża għad-dimostrazzjoni tat-tnaqqis tal-emissjonijiet tas-CO2 tat-teknoloġija innovattiva, inkluż referenza għall-proċedura tat-test standard applikabbli skont l-Artikolu 2(3), jew meta metodoloġija bħal din kienet diġà ġiet approvata mill-Kummissjoni, referenza għall-metodoloġija approvata;”;

               (iii)jiddaħħal il-punt (ea) li ġej:

               "(ea)fejn xieraq, u apparti l-metodoloġija msemmija fil-punt (e), metodu ssimplifikat għall-evalwazzjoni tal-iffrankar tas-CO2 li għandu jiġi ċċertifikat jew il-valuri predefinit tal-iffrankar tas-CO2 li għandu jintuża għall-finijiet taċ-ċertifikazzjoni tal-vetturi kollha mgħammra bit-teknoloġija innovattiva;”;

               (iv)fil-punt (f), il-punti (i) u (ii) huma sostitwiti b’dan li ġej:

               "(i)it-tnaqqis tal-emissjonijiet miksub permezz tat-teknoloġija innovattiva kif iddeterminat skont il-punti (e) u, fejn applikabbli, (ea), jissodisfa l-livell limitu speċifikat fl-Artikolu 9(1), filwaqt li jitqies kwalunkwe deterjorament tat-teknoloġija tul iż-żmien;

               (ii)l-iffrankar tas-CO2 tat-teknoloġija innovattiva mhux kopert, jew huwa kopert biss parzjalment, mill-kejl tas-CO2 tal-proċedura tat-test standard kif imsemmi fil-punt (c) tal-Artikolu 12(2) tar-Regolament (KE) Nru 443/2009 u kif speċifikat fl-Artikolu 2(3) ta' dan ir-Regolament;”;

               (v)jiddaħħal il-punt (iv) li ġej:

               "(iv)il-valur tat-tnaqqis tas-CO2 li jrid jiġi attribwit lil vettura fil-mument taċ-ċertifikazzjoni bl-użu tal-metodu tal-evalwazzjoni ssimplifikat, jew permezz ta’ valuri predefiniti tal-valuri tal-iffrankar tas-CO2 kif imsemmi fil-punt (ea), ikun inqas jew daqs it-tnaqqis tal-emissjonijiet miksub mit-teknoloġija innovattiva kif iddeterminat bl-użu tal-metodoloġija tal-ittestjar imsemmija fil-punt (e), inkluż kwalunkwe interazzjoni possibbli ma’ ekoinnovazzjonijiet approvati oħrajn.”;

               (1)L-Artikolu 5 huwa emendat kif ġej:

               (a)it-titolu jinbidel b’dan li ġej:

               "Linja bażi u ekoinnovazzjoni”;

               (b)fil-paragrafu 1, il-punti (a) u (b) huma sostitwiti b'dan li ġej:

               "(a)vettura ekoinnovattiva li għandha tkun mgħammra bit-teknoloġija innovattiva, jew, fejn xieraq, it-teknoloġija innovattiva bħala komponent waħdu;

               (b)vettura bażi li ma tkunx se tiġi mgħammra bit-teknoloġija innovattiva iżda li hija identika fl-aspetti l-oħra kollha għall-vettura ekoinnovattiva, jew, fejn xieraq, teknoloġija bażi bħala komponent waħdu.”;

               (c)il-paragrafu 2 jinbidel b'dan li ġej:

               "2. Jekk l-applikant iqis li l-informazzjoni msemmija fl-Artikoli 8 u 9 tista' tintwera b’mezzi oħra li mhux dawk imsemmija fil-paragrafu 1, l-applikazzjoni għall-approvazzjoni ta’ teknoloġija innovattiva bħala ekoinnovazzjoni għandha tinkludi d-dettalji meħtieġa li jiġġustifikaw dik il-konklużjoni, kif ukoll metodoloġija li tipprovdi riżultati ekwivalenti.”;

               (d)jiżdied il-paragrafu 3 li ġej:

               "3.Meta l-applikazzjoni għall-approvazzjoni ta’ teknoloġija innovattiva bħala ekoinnovazzjoni ssir b’referenza għad-WLTP kif imsemmi fl-Artikolu 2(3)(b), il-vettura bażi għandha tkun il-vettura mill-familja tal-interpolazzjoni li tirrappreżenta l-agħar każ għall-iskop tad-dimostrazzjoni tal-iffrankar mill-ekoinnovazzjoni.

               Fil-każ imsemmi fit-tieni subparagrafu tal-punt 1.2.3.1 tas-Subanness 6 tal-Anness XXI tar-Regolament (UE) 2017/1151, il-vettura bażi għandha tkun il-vettura tat-test H.

               L-għażla tal-vettura bażi għandha tkun appoġġata minn evidenza statistika b’saħħitha u indipendenti li fuq il-bażi tagħha jistgħu jsiru s-suppożizzjonijiet verifikabbli dwar l-adegwatezza u r-rappreżentattività tal-vettura bażi.”;

               (2)L-Artikolu 7 huwa emendat kif ġej:

               (a)Jiżdied il-paragrafu 1a li ġej:

               "1a.
                     Meta l-applikant ikun grupp ta’ manifatturi jew ta’ fornituri, japplikaw il-kundizzjonijiet li ġejjin:

               (a)Il-korp indipendenti u ċċertifikat għandu jwettaq il-verifiki msemmija fil-punti (a) sa (e) tal-paragrafu 2 b’rabta ma’ kull membru tal-grupp applikant, fejn relevanti, skont il-kontenut tal-applikazzjoni għall-approvazzjoni ta’ teknoloġija innovattiva bħala ekoinnovazzjoni;

               (b)Fejn xieraq għall-kunfidenzjalità jew għal raġunijiet ta’ kompetizzjoni, diversi rapporti ta’ verifika jistgħu jiġu pprovduti mill-membri tal-grupp applikant għal settijiet differenti ta’ dejta li tappoġġa l-istess applikazzjoni.”;

               (b)Il-paragrafu 2 huwa emendat kif ġej:

               (i)jiddaħħal il-punt (ca) li ġej:

               "(ca)jivverifika, fil-każ tal-punt (ea) tal-Artikolu 4(2), li l-metodu ta’ evalwazzjoni ssimplifikat jew il-valuri predefiniti tal-iffrankar tas-CO2 msemmija f’dan il-punt huma xierqa għaċ-ċertifikazzjoni tal-iffrankar tas-CO2 għall-vetturi rilevanti msemmija fil-punt (d) tal-Artikolu 4(2), u jissodisfaw ir-rekwiżiti minimi speċifikati fl-Artikolu 4 [2][f](iv);”;

               (ii)jiżdied is-subparagrafu li ġej:

               “Għall-finijiet tal-punti (c) u (ca), il-korp indipendenti u ċċertifikat għandu jipprovdi l-protokolli għall-ittestjar stabbiliti għall-verifika.”;

               (c)fil-paragrafu 3, l-ewwel subparagrafu jiġi sostitwit b’dan li ġej:

               “Għall-finijiet taċ-ċertifikazzjoni tal-iffrankar tas-CO2 f'konformità mal-Artikolu 11, il-korp indipendenti u ċċertifikat għandu, fuq talba tal-manifattur, ifassal rapport dwar l-interazzjoni bejn diversi ekoinnovazzjonijiet installati fuq tip, varjant jew verżjoni waħda ta' vettura jew, fejn applikabbli, ta’ familja tal-interpolazzjoni.”;

               (3)L-Artikolu 8 huwa emendat kif ġej:

               (a) fil-paragrafu 1, il-punti (a) u (b) huma sostitwiti b'dan li ġej:

               "(a)l-emissjonijiet tas-CO2 mill-vettura bażi u mill-vettura ta' ekoninnovazzjoni bit-teknoloġija innovattiva li jkunu qed jitħaddmu li jirriżultaw mill-applikazzjoni tal-metodoloġija msemmija fil-punt (e) tal-Artikolu 4(2) u, fejn xieraq, l-applikazzjoni tal-metodu ta’ evalwazzjoni ssimplifikat imsemmi fil-punt (ea) ta’ dak l-Artikolu;

               (b)l-emissjonijiet ta' CO2 mill-vettura bażi u mill-vettura ta' ekoninnovazzjoni bit-teknoloġija innovattiva li jkunu qed jitħaddmu li jirriżultaw mill-applikazzjoni tal-proċedura tat-test standard kif speċifikata skont l-Artikolu 2(3)(a) jew (b).”;

               (b)fil-paragrafu 2, jiżdied is-subparagrafu li ġej:

               “Fil-każ ta’ applikazzjoni għall-approvazzjoni ta’ teknoloġija innovattiva bħala ekoinnovazzjoni li ssir b’referenza għall-Artikolu 2(3)(b), l-inċertezza għandha tiġi vvalutata u kkwantifikata bl-iskop li jiġi ddeterminat l-iffrankar. L-inċertezza kkwantifikata għandha titnaqqas mill-iffrankar totali.”;

               (c)jiżdied il-paragrafu 3 li ġej:

               "3.
                     Fil-każ tal-valuri predefiniti tal-iffrankar tas-CO2 proposti skont l-Artikolu 4(2) (ea), dawk il-valuri għandhom jiġu stabbiliti f’livell li jkun inqas jew daqs l-iffrankar totali ddeterminat skont il-paragrafu 2.”;

               (4)L-Artikolu 9 huwa emendat kif ġej:

               (a)il-paragrafu 1 jinbidel b'dan li ġej:

               "1. It-tnaqqis minimu li għandu jinkiseb f’konformità mal-Artikolu 8(2) permezz tat-teknoloġija innovattiva għandu jkun:

               (a)1 g CO2/km fil-każ ta’ applikazzjonijiet magħmula b’referenza għall-Artikolu 2(3)(a);

               (b)0,5 g CO2/km fil-każ ta’ applikazzjonijiet magħmula b’referenza għall-Artikolu 2(3)(b)";

               (b)fil-paragrafu 2, il-kliem “ċiklu ta’ test standard” huwa sostitwit bi “proċedura tat-test standard”;

               (5)it-titolu tal-Artikolu 10 jiġi sostitwit b'dan li ġej:

               “Valutazzjoni ta’ applikazzjoni għall-approvazzjoni ta’ teknoloġija innovattiva bħala ekoinnovazzjoni”;

               (6)L-Artikolu 11 huwa emendat kif ġej:

               (a)il-paragrafu 2 jinbidel b'dan li ġej:

               "2.L-iffrankar iċċertifikat tas-CO2 mill-ekoinnovazzjoni, muri skont id-deċiżjoni korrispondenti li tapprova t-teknoloġija innovattiva bħala ekoinnovazzjoni, għandu jiġi speċifikat separatament kemm fid-dokumentazzjoni tal-approvazzjoni tat-tip kif ukoll fiċ-ċertifikat ta' konformità skont id-Direttiva 2007/46/KE, abbażi tat-testijiet imwettqa mis-servizzi tekniċi skont l-Artikolu 11 ta' dik id-Direttiva, permezz tal-metodoloġija tal-ittestjar approvata.

               Soġġett għar-rekwiżiti tad-deċiżjoni ta’ approvazzjoni, l-inċertezza kkwantifikata msemmija fl-Artikolu 8(2) għandha titnaqqas mill-iffrankar totali li għandu jiġi ċċertifikat. Meta l-iffrankar tas-CO2 ta' ekoinnovazzjoni għal tip, varjant jew verżjoni speċifiċi u fejn xieraq, għal familja ta’ interpolazzjoni, jkun taħt il-livell limitu speċifikat fl-Artikolu 9(1), l-iffrankar ma għandux jiġi ċċertifikat.

               Fil-każ li l-valuri predefiniti tal-iffrankar tas-CO2 iddeterminati skont l-Artikolu 4(2)(ea) jkunu speċifikati fid-deċiżjoni tal-approvazzjoni, il-valur predefinit rilevanti jista’ jiddaħħal direttament fid-dokumentazzjoni tal-approvazzjoni tat-tip, dment li l-awtorità tal-approvazzjoni tkun f’pożizzjoni li tikkonferma li l-vettura tkun mgħammra bit-teknoloġija skont l-ispeċifikazzjonijiet tad-deċiżjoni tal-approvazzjoni.”;

               (b)fit-tieni subparagrafu tal-paragrafu 4, il-valur "1 g CO2/km" huwa sostitwit bi “0,5 g CO2/km”.

               (7)L-Artikolu 12 huwa emendat kif ġej:

               (a)fil-paragrafu 1, wara t-tieni subparagrafu, jiddaħħal is-subparagrafu li ġej:

               “Il-Kummissjoni, fejn issib jew tkun infurmata dwar devjazzjonijiet jew inkonsistenzi fil-metodoloġija tal-ittestjar jew fit-teknoloġija innovattiva meta mqabbla mal-informazzjoni li tkun irċeviet bħala parti mill-applikazzjoni għall-approvazzjoni ta’ teknoloġija innovattiva bħala ekoinnovazzjoni, tista’ wkoll tinnotifika lill-manifattur dwar dan.”;

               (b)il-paragrafu 3 jinbidel b'dan li ġej:

               “Manifattur li l-iffrankar tas-CO2 ċċertifikat tiegħu ma għadux jitqies, jista’ japplika għal ċertifikazzjoni ġdida tal-vetturi kkonċernati skont il-proċedura stipulata fl-Artikolu 11, jew jista’, fejn xieraq, jagħmel talba għal emenda tad-deċiżjoni tal-approvazzjoni skont l-Artikolu 12a, li għandha tkun appoġġata mill-evidenza meħtieġa biex tiġi kkonfermata l-adegwatezza tal-metodoloġija tal-ittestjar u l-livell tal-iffrankar tas-CO2 miksub permezz tat-teknoloġija innovattiva.”;

               (8)Għandu jiddaħħal l-Artikolu 12 a li ġej:

               “Artikolu 12 a

               Emenda ta’ deċiżjoni li tapprova t-teknoloġija innovattiva bħala ekoinnovazzjoni

               1.Manifattur jew fornitur, inkluż l-applikant oriġinali, jista’ jibgħat talba lill-Kummissjoni biex deċiżjoni tal-approvazzjoni eżistenti tiġi emendata. It-talba u d-dokumentazzjoni ta’ appoġġ kollha għandhom jintbagħtu wkoll bil-posta elettronika jew bi trasportatur tad-dejta elettronika mtella’ fuq server ġestit mill-Kummissjoni. It-talba bil-miktub għandha telenka d-dokumentazzjoni ta’ appoġġ.

               2.L-informazzjoni u l-evidenza li ġejjin għandhom jiġu pprovduti flimkien mat-talba għal emenda:

               (a)id-dettalji tal-kuntatt tar-rikjedent;

               (b)ir-referenza tad-deċiżjoni tal-approvazzjoni li trid tiġi emendata;

               (c)deskrizzjoni tal-emendi proposti inkluż sommarju ta’ dik id-deskrizzjoni;

               (d) evidenza li turi n-neċessità u l-adegwatezza tal-emendi;

               (e)evidenza li turi li t-tnaqqis tal-emissjonijiet miksub permezz tat-teknoloġija innovattiva kif iddeterminat bl-użu tal-metodoloġija tal-ittestjar emendata jew, fejn xieraq, il-metodu ta’ evalwazzjoni ssimplifikat il-ġdid jew emendat jew l-iffrankar predefinit tas-CO2, jissodisfa l-limitu speċifikat fl-Artikolu 9(1), b’kunsiderazzjoni ta’ kwalunkwe deterjorament tat-teknoloġija maż-żmien;

               (f) rapport stabbilit minn korp indipendenti u ċċertifikat li jivverifika dawn li ġejjin:

               (i)il-metodoloġija tal-ittestjar emendata tissodisfa r-rekwiżiti stabbiliti fl-Artikolu 6(1) u, fejn applikabbli, ir-rekwiżiti stabbiliti fl-Artikolu 4(2)(f)(iv).

               (ii)it-tnaqqis tal-emissjonijiet miksub permezz tat-teknoloġija innovattiva kif iddeterminat bl-użu tal-metodoloġija tal-ittestjar emendata jew, fejn xieraq, il-metodu ta’ evalwazzjoni ssimplifikat il-ġdid jew emendat jew l-iffrankar predefinit tas-CO2, jissodisfa l-limitu speċifikat fl-Artikolu 9(1), b’kunsiderazzjoni ta’ kwalunkwe deterjorament tat-teknoloġija maż-żmien.

               3.Malli tirċievi t-talba għall-emenda, il-Kummissjoni għandha tagħmel disponibbli pubblikament id-deskrizzjoni fil-qosor tal-emendi proposti msemmija fil-punt 2(c).

               4.Il-Kummissjoni għandha tivvaluta t-talba għall-emenda u, fi żmien disa’ xhur minn meta tirċievi talba kompluta, għandha temenda d-deċiżjoni ta’ approvazzjoni, sakemm ma jitqajmux oġġezzjonijiet fir-rigward tal-adegwatezza tal-emendi.

               Id-deċiżjoni tal-approvazzjoni emendata għandha, meta jkun meħtieġ, tispeċifika l-informazzjoni meħtieġa għaċ-ċertifikazzjoni tal-iffrankar tas-CO2 skont l-Artikolu 11 ta' dan ir-Regolament, soġġett għall-applikazzjoni tal-eċċezzjonijiet tad-dritt tal-aċċess pubbliku għad-dokumenti speċifikati fir-Regolament (KE) Nru 1049/2001.

               5.
                     Il-Kummissjoni tista’ teżiġi aġġustamenti tal-emendi proposti. F’dak il-każ, il-Kummissjoni għandha tikkonsulta r-rikjedent kif ukoll il-partijiet ikkonċernati l-oħra relevanti, inkluż l-applikant oriġinali għall-approvazzjoni ta’ teknoloġija innovattiva bħala ekoinnovazzjoni, dwar l-emendi proposti u, fejn ikun xieraq, billi tqis il-kummenti li jkunu waslulha.

               6.Il-perjodu ta' valutazzjoni jista' jiġi estiż b'ħames xhur meta l-Kummissjoni ssib li, minħabba l-kumplessità tat-teknoloġija innovattiva u l-metodoloġija tal-ittestjar emendat li takkumpanjaha jew minħabba d-daqs u l-kontenut tat-talba għall-emenda, it-talba ma tkunx tista tiġi vvalutata b'mod xieraq fi żmien il-perjodu ta' valutazzjoni ta' disa' xhur.

               Jekk il-perjodu ta' valutazzjoni jkun se jiġi estiż il-Kummissjoni għandha tinnotifika lir-rikjedent fi żmien 40 jum mill-wasla tat-talba.

               7.F’kull ħin, il-Kummissjoni tista’ temenda deċiżjoni tal-approvazzjoni fuq inizjattiva tagħha stess, partikolarment biex tqis il-progress tekniku, Il-Kummissjoni għandha tikkonsulta l-applikant oriġinali għall-approvazzjoni ta’ teknoloġija innovattiva bħala ekoinnovazzjoni u lil partijiet ikkonċernati dwar l-emendi li tqis u, fejn xieraq, tqis il-kummenti li waslulha.”;

               (9)Jitħassar l-Artikolu 14.

               Artikolu 2

               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

               Dan ir-Regolament għandu jorbot fl-intier tiegħu u japplika direttament fl-Istati Membri kollha.

               Magħmul fi Brussell, 21.2.2018

                     Għall-Kummissjoni

                     Il-President
                     Jean-Claude JUNCKER

                     (1)

                        ĠU L 140, 5.6.2009, p.1.

                     (2)

                        Ir-Regolament tal-Kummissjoni (UE) 2017/1151 tal-1 ta' Ġunju 2017 li jissupplimenta r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta' vetturi bil-mutur fir-rigward tal-emissjonijiet ta' vetturi ħfief għall-passiġġieri u ta' vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi, li jemenda d-Direttiva 2007/46/KE tal-Parlament Ewropew u tal-Kunsill, ir-Regolament tal-Kummissjoni (KE) Nru 692/2008 u r-Regolament tal-Kummissjoni (UE) Nru 1230/2012 u li jħassar ir-Regolament (KE) Nru 692/2008 (ĠU L 175, 7.7.2017, p. 1).

                     (3)

                        Regolament tal-Kummissjoni (KE) Nru 692/2008 tat-18 ta’ Lulju 2008 li jimplimenta u jemenda r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta’ vetturi bil-mutur fir-rigward tal-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għall-informazzjoni dwar it-tiswija u l-manutenzjoni tal-vettura (ĠU L 199, 28.7.2008, p.1).

                     (4)

                        Ir-Regolament ta' Implimentazzjoni tal-Kummissjoni (UE) 2017/1153 tat-2 ta' Ġunju 2017 li jistabbilixxi metodoloġija biex jiġu determinati l-parametri ta' korrelazzjoni meħtieġa biex tiġi riflessa l-bidla fil-proċedura tat-test regolatorju u li jemenda r-Regolament (UE) Nru 1014/2010 (ĠU L 175, 7.7.2017, p. 679).

                     (5)

                        Ir-Regolament ta' Implimentazzjoni tal-Kummissjoni (UE) Nru 725/2011 tas-26 ta' Lulju 2011 li jistabbilixxi proċedura għall-approvazzjoni u ċ-ċertifikazzjoni ta' teknoloġiji innovattivi għat-tnaqqis tal-emissjonijiet ta' CO2 minn karozzi tal-passiġġieri skont ir-Regolament (UE) Nru 443/2009 tal-Parlament Ewropew u tal-Kunsill (ĠU L 194, 26.7.2011, p. 19).